Vaudemange - Wikipedia, entziklopedia askea.\n49° 05′ 31″ N, 4° 13′ 29″ E / 49.0919°N,4.2247°E / 49.0919; 4.2247Koordenatuak: 49° 05′ 31″ N, 4° 13′ 29″ E / 49.0919°N,4.2247°E / 49.0919; 4.2247\nAigny, Ambonnay, Billy-le-Grand, Les Grandes-Loges, Isse, Livry-Louvercy eta Trépail\n157 (%49.7) 152 (%48.1)\nVaudemange Frantziako udalerria da, Marne departamenduan dagoena, Ekialde Handia eskualdean. 2013an 293 biztanle zituen.\n2007an Vaudemange udalerrian erroldatutako biztanleak 293 ziren. Familiak 101 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 28 seme-alabarik gabeko familiak ziren eta 57 seme-alabak dituzten bikoteak ziren.\n2007an 117 etxebizitza zeuden, 106 familiaren etxebizitza nagusia ziren, 2 bigarren erresidentzia ziren eta 9 hutsik zeuden. Etxebizitza guzti hauek 117etxeak ziren. 106 etxebizitza nagusietatik 78 bere jabearen bizilekua ziren, 26 alokairuan okupaturik zeuden eta 2 doan lagata zeuden; 1ek bi gela zituen, 8 etxek hiru zituzten, 19 etxek lau zituzten eta 78 etxek bost zituzten. 94 etxek euren parking plaza propioa zuten azpian. 34 etxetan ibilgailu bat zegoen eta 65 etxetan bat baino gehiago zituzten.\nVaudemange udalerriko biztanleria-piramidea 2009an .\n2007an lan egiteko adina zuten pertsonak 178 ziren, horien artean 147 aktiboak ziren eta 31 inaktiboak ziren. 147 pertsona aktiboak lanean(81 gizon eta 66 emakume) zeuden.. 31 pertsona inaktiboetatik 12 erretiraturik zeuden, 12 ikasten zeuden eta 7 "bestelako inaktibo" gisa sailkaturik zeuden.\n2009an Vaudemange udalerrian 105 unitate fiskal zeuden, 297 pertsonek osaturik. Pertsona bakoitzeko diru-sarrera fiskalaren mediana urteko 21.344 euro zen.\n2007an zeuden 10 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 1 ibilgailuen saltze eta konpontze enpresa zen, 1 informazio eta komunikazio enpresa zen, 1 finantziazio enpresa zen, 4 higiezinen enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Vaudemange udalerrian 34 nekazaritza-ustiategi zeuden, 1.012 hektarea erabiltzen.\nBilly-le-Grand (1,9 km)\nIsse (3,1 km)\nAmbonnay (4,2 km)\nLes Petites-Loges (5,2 km)\nLes Grandes-Loges (5,9 km)\nBNF: 152631907 (data)


iraila | 2008 | Mendiko behatokia\n2008(e)ko irailaren 29a\nIlberria bakeoso hasieran\nAtzo eta herenegungo tenplez abiatu da ilberria goizerdiko 8ak eta 12 minututan (10,12). Atzo goizeko hotzik gabe, tenple onean goietan, freskoago zokoetan, garaiari dagokion gisara. Halere, ilargittoak bere ikutua eman dio egunean zehar, iparhaize aspaldiko apopilo gurea, bere teman hortxe kokatu duelarik. Eta itxaron artean ere, bihar goizeko bederatziak arte, zenbateraino hoztu nahi digun ilargi txikiak bere lehen egun eta gauean.\nHalere, etzi eta etzidamu egoskorkeri txikiren bat ekarri nahi badigu ere, ez dirudi aste honetantxe ekarriko duenik oker nabarmenik. Udazken bakeosoarena hortxe ibiliko da beti bueltaka. Eta ongietorria bedi gure baratze eta soro gero eta apurragoetan. Poz txiki bat bedere izan dezatela lurrari etekintxoa ateratzeko lanean jardun direnek. Beti besteri dirua ematen ibiltzea ere\n2008(e)ko irailaren 28a\nKoarta-tenporak bake-bakean: eguratsak, aireak, haizeak, eguak, egu-aldi baketsua ote dakarkigute?\nIrailak 17.eguna abiatzean, gauerditik izan zen aldaketatxoa: hegoa ekialdetik, farfailean. Ez ahul, ez indardun, tamainako iritsi zitzaigun, bake mezua hegaka partituz. Berria zen inguru hauetan, aurreko 4 hilabeteetan ataka ongi itxia utzi zion iparrak eta. Hurrengo egunetan zeharka-zeharka hor ibili da, disimuluan gehienbat, artean ere iparrak temati eutsi diolako aspaldiko etorriari. Halere, 4 egunetan eguzki bete mardula erakutsi ahal izan digu, eta batipat, lainateria aidatu eta eguratsa lehortu. Fruituondoak, masustak, baratzak pozik agertu dira dagoeneko. Solamente, 16 egun litroxka bat euri besterik gabe, lurrazala ta mendi belazeak hasi direla udazken kolorea janzten. Pagadiak eta hariztiak daude berde lotsagabean: udaberriko euriteak ongarri izan zaizkie, benetan.\nHaize bakeoso ta modoxo horiekin joango ote zaigu udazkena? Hala esan leike. Ekialdekoa izan da nagusi, batzutan hego ikutuz eta bestetan ipar erasantxo ahulaz. Ur gutxirekiko haizea da hori hemengo lurrentzat: beste kostalde batzutan bai, ari den gisara, botako du artean ere. Haize lehorra bada: eta halakoxea behar du gure lurreko fruitu emanak: intxaur, gaztain, babarrun, sagar\n2008(e)ko irailaren 24a\nEz da erraza bi aste hauetako gertaeren ondorengo solasaldia. Edozein familiatan geratzen da halatsu. Baina, gaur goizen zer pentsa utzi gaitu gure\n2008(e)ko irailaren 22a\nBidegurutze gehiegi sano ateratzeko. Alegia, bideak gurutzatzean, eta gurutze bat besteaz gurutatzean, gurtzifizioren bat errazago gertatzen dela gurutzatze soila baino. Halatsu daukagu gure ikurrin\n2008(e)ko irailaren 21a\nUdazken bezperan, eguraldi atseginez, jendea xingurrien erara saiatu da, errezkadan eta zesuman, etxetik kanpora eta kanpotik etxera. Eguerdiko ordubietan entzun dut hedabide publiko batean\n2008(e)ko irailaren 20a\nEgun handia gaur Arantzazun. Oteizaren eguna ospatu dugu Arantzazu aldizkariak gonbidatuta. 400dik gora juntatu gara. Gandiaga Topagunean, Oteizaren beraren eta Gandiaga olerkariaren ahotsa entzun dugu: Oteiza bere erretolika filosofiko sakonean, Gandiaga Tiriki tauki-tauki mailuaren hotsa denoi esaten, guztioi kontatzen\n2008(e)ko irailaren 19a\nLuze egiten ari zitzaidan udazken zeltenaren hasierakoa atala (abuztuarekin hasten baita haientzat udazkena). Txorien muda garaia tristea izan mendialdeotan. Gajoak isilik: aurrera etorri, hegope ta lepondoak xarpa jantzian, lumartean soiluneak dituztela, urteroko\n2008(e)ko irailaren 18a\nBakoitzak bere otoitza\nGoizeko jardun nire baitakoa naturaren otoitz-liburuan dut gustukoen. Hor nintzen gaur zazpirak aurretik, egun-usaintzerako. Lainobera lehortxoa inguruan. Apatx egin zangoak gurutzatuz eta hantxe egon natzaio orduerdi mantxoan, sor-txundian, natura eskertuz, harriduratxo irrifarrezkoan gogoa bahitu baitit.\nTxotx baten gerri luzexkako kardugozo iharrean gora 23 zm igota, auskalo zenbat minutu kostata, han nuen zurtoin mehe luxean bilduta, lapa-lapa bare pottoloa. Nire behatz lodia flako uzten duen bare lerdena, kardu zurtoinaren ulebixi ttentteak aho-zerratxoaz denak garbituz igota: hostorritxo berde bakarra jangai eta haretxen usainetan goititua. Bi antenatxoak motx-motxean, orritxoan gorputzerdi gerriaurrekoa zintzilikatuta, kantoi gogorxea utziz erdiko mamin berdegozoena xerra-xerra-xerra horzkatuz, mantxo bigunena apartatuz… ni pozik begira, bale ttiki baten buru leuna zirudion lepagainean, bi begitatik bat zabaltzen zidan tarteka, haizebabesekoa, bakeoso, jausteko batere beldurrik gabe. Otoitz naturalagorik!\nArratsaldez joan naiz orritxoa ikustera. Erdiko mami gordin gozoena zerrattikiz jana zeukan karduak. Ez du nonbait saltorik egin bareak, ez da jausi ere: ez lerde arrastorik, ez belar zapaldurik, ingurua txukun txukun aurkitu dut. Hostoa zulatua solamente, zurtoina garbi zuritua alde guztietatik. Betor krisia! Ez dauka beldur handirik nire bare pottolo bale-burudun ausart bezain mantxo bakeosoak\n2008(e)ko irailaren 17a\nEzta propio nahita ere\nGauerdian izan da. Aspaldiko erregalorik onena, oparirik garbiena eskaini dit/digu gure soinekoa den inguruko aire/egurats honek. Torizue datu bat edo beste, argigarri suerta dakizuen nire jarduna (batzuntzat xelebrea):\nBart, gaueko 11etan, ilargia ia betean hor goian genuela, eta hontz pare bat kanta-kantari, 14\n2008(e)ko irailaren 15a\nUdazken atariko ilbetea\nGoizerdi aldera, 9ak eta 11 minututan (11\nCategories laurdenka5 Comments


Uxue Alberdi: 'Gizartean, ahots apalagoei ez deutsegu arretarik jarten' - bizkaie.biz\nUxue Alberdi: 'Gizartean, ahots apalagoei ez deutsegu arretarik jarten'\nAinhoa Lores\t2017-11-13 08:00 Barriketan\nIdazlea, kazetaria eta bertsolaria.\nNagore Vargas personaiaren bidez, belaunaldi oso baten kontaketea proponiduten deusku Uxue Alberdik bere azken elebarrian. Azken hiru hamarkadetako egoera politikoa, drogak, hiesa eta beste gertaera sozialen ganeko erradiografia bat egiten dau. Elgoibarko idazleak hiru urte emon ditu dokumentetan, eta liburua ontzen eta idazten asko disfrutau dauen arren, literatureari jagokonez, deskantsua hartzeko momentua heldu jakola autortu dau.\nAlberdik idazten dauen laugarren lana da Jenisjoplin; lehena, Aulki bat elurretan, 2007an ondu eban, handik eta bi urtera Aulki jokoa, eta 2013an, barriz, Euli-giro. Liburu honeez gan, ume eta gazteentzako lanak be idatzi izan ditu, horreen artean nabarmentzekoa da Besarkada lana, 2015ean plazaratu eban eta urtebete geroago Haur eta Gazte Literatura arloko Euskadi Saria emon eutsien.\n1.- Nondik dator liburu hau sortzearen idea?\nNire umezaro, nerabezaro eta gaztaroko Elgoibar eta holako herrietan bizi zan giro hori literaturara eroateko gogoa neban aspalditik. Azken baten, guk 1980ko hamarkada zalapartatsu, gordin ha ume ginala bizi izan genduan, bai gatazka politikoa, bai drogakaz egoan arazoa, hiesarena… Modu berean, kaleak bizi-bizi egozan eta alde positibo hori be islatu nahi izan dot liburuan.\nBestalde, gure herriko langile auzo horreek eta Nagore Vargas protagonisteak irudikatzen dauen mundu guzti hori barrutik ez bada be, aldamenean bizi izan neban txikitan eta oso modu intuitiboan izan bada be, nobelan jorratzen diran hainbat gaik gaztetatik emoten deustie zer pentsau. Protagonisteak beraz, hainbat gai jorratzeko aukerea emon deust, bere bizipen propioen bitartez: sasoi haretako gizartea, ibilbide politikoa…\n2.- Oso ondo definiduta dago personaia, bere izakeran be nabari da...\nBai, hasieratik oso argi izan neban zelakoa izan behar zan personaia. Umezaroaren eta baldintzen ondorioz, oso izaera gogorra eta irmoa sortu behar izan dauena eta horrek bizirauteko balio izan deutsona hainbat urtetan, baina momentu baten apurtu egingo dana eta ahultasunetik eta malgutasunetik funtzionetan ikasi beharko dauena, beti be bere ideei uko egin barik.\nIruditzen jat ganera, herri moduan be kinka horretan gagozala. Gu jaio ginanean oso posizionamendu gogorra egoan jendartean: eretxiak emoteko modua, berbakerea bera be oso zuzena eta zelanbaiteko bandotan banatuta gengozan, honeetan, hain zuzen be, identidadearen hainbat aspektu nahasten ziran. Bizirauteko hainbat estrategia sortu genduzala begitantzen jat, baina justu gure helduaroan edo kontzientzia garatzen hasten dan horretan, momentu bat heldu da gizarteak beste norabide bat hartu dauena. Mezu, forma eta jarrera zaharrek jada ez dabela hainbeste balio konturatzen gara, baina oraindino kostau egiten jaku zalantzatik eta kontraesanetatik eregiten hastea. Hori da personaia baten bitartez aurrera eroan nahi nebana.\n3.- Esaten dozunagaz bat eginez, Nagorek bere gaixotasunaren aurrean dauen jarrerea, Euskal Herrian emon dan egoera politiko, sozial eta kulturalaren metaforatzat hartu daiteke.\nBai. Berez, hiesaren problematikea lehen planora ekarri nahi neban barriro, gu umeak ginala lehenengo planoan egoalako, baina badirudi orain desagertu egin dala, nahiz eta Osakidetzatik esaten danez, bi egunean behin hies kasu bat diagnostiketan dan. Emoten dau bildur hori eta batez be gaixotasunak daukan arrasto sozial eta politikoa erabat ahaztuta dagozala.\nDiagnostikoaren atzean dagozan aspektuak jorratu nahi nituan. Medikuntzea adibidez, gaixotasunak eta medikuntza bera gu osatzeko sumisinoa eskatzen deuskun autoridade handi bat dala eta norberaren nortasunaren arabera sumisino hori ez jakula erraza gertatzen eta hori be kudeatu beharreko zeozer dala erakutsi nahi neban.\nHiesaren diagnostikoa bestalde, nire ustez, oso lotuta dago klaseagaz, sexu aukera eta praktikakaz, baita arrazeagaz be. Gaixotasun hau ez dalako bardin diagnostiketan lehenengo mundu zuri honetan edo Afrikan adibidez. Gaiaren ganean, ez da azalpen bera emoten han eta hemen.\nGogoa neban erakusteko baita be, zelan sexualidadean be eragina dauen, hau da, harreman guztietan eta bere identidadearen eraikuntzan asko jarri dauen persona bati holako diagnostiko bat emotean, bere erotikea eta bere harremanak izateko moduan kastrau egiten da eta hortik zelan eregi leiken identidadea barriro.\nAldi berean, espilu joko hori egin nahi neban pultsu sozialagaz.\n4.- Medikuek ihesaren aurrean daben jarrerea tabua dala islatzen dozula esango neuke.\nKontraesanak adierazo nahi nituan. Nire asmoa berez, ez zan medikuntzearen kontra egitea. Liburuan amore emotearen idea dago. Politikan be, Katalunian jazotakoa ikusi besterik ez dago, Espainiako gobernutik eta neurri handi baten, gizartetik errendizino totala eskatzen jake katalandarrei eta nik uste dot euskaldunoi be holako zeozer jazo jakula, oso modu gordinean ganera. Medikuntzan be holako zeozer da, hau da, nik zu osatzea nahi badozu, zure kontzientzia ezabatuta geratu behar da, zu ez zara inor erabagiteko eta sumisoa izan behar dozu, umetu egin behar zaitut eta ni izango naz bidea markauko deutsun aita hori. Aitaren figurea be liburuan, metafora moduan dago. Alde batetik, aita erreala Rafa Vargas, baina aita aberria, aita medikuntzea edo orain aitatu dodan aita estadua be agertzen dira.\nUmearen edo ondorengoen aurretik jarten dan aitatasun bat dago, bere eskemeagaz eta honetara makurtzen ez dana, ez jako mobiduteko gaitasunik autortuko.\n5.- Aita aitatu dozu eta ha be Nagore moduan protagonistatzat hartu leike. Ama, aldiz, bigarren plano baten geratzen da...\nBai, Nagore da aitari begira hazi dan ume bat eta hori be literalki holan da. Modu metaforiko baten be nik uste dot holan bizi izan garela, aitaren edo gure ganetik dagoan ahots maskulino eta gogor horri begira eta horren onespenaren bila, amaren figureak, ostera, oso ahula dirudi. Hasiera baten behintzat, ama be Nagoreren moduan, bere identidadeagaz burrukan dago, hau da, ama bere indentidade zaharra ukatzen dauen personaia bat da eta bizirauteko ahaztu egiten dau.\nHolako personaia bat behar neban azaltzeko zelan Nagore aita potente horri begira dagoan, ama isilik eta erdi izkutuan dagoan bitartean. Halan da ze, gerora, Nagoreren begiradak zelan aldatzen diran adierazoten saiatu naz. Protagonistea amaieran konturatuko da ez dala amari begira egon, ahaztu egin jakola begiratzea. Uste dot gizartean be hori gertatzen jakula, ahots gogor eta potente horreeri begira gagoz eta ahots apalagoei ez deutsagu arretarik jarten eta badirudi ez dirala hor egoten, baina hor dagoz.\n6.- Liburuan hainbat gairi egiten deutsazu erreferentzia: hiesa, drogak, Euskal Herriko egoera politikoa, internazionalismoa, sexua… Nondik edan dozu, hain ondo dokumentauta egoteko?\nProzesu luzea izan da, danetara hiru urte egon naz liburua idazten, horreetatik urte eta erdi dokumentazinoan eta personaiak jazten ibili naz. Berez, hainbat dokumentazino bide erabili ditut: informazino iturri nagusia memoria izan da eta nituan intuizino horreek mamiz beteten joateko hainbat lagunegaz alkartu naz, buruan nituan gaien ganean berba egin dot, apunteak hartu dodaz. Eusko Jaurlaritzeak eta hainbat erakundek 1980ko hamarkadan argitarattako liburuak eta txostenak irakurri dodaz lehenengo hies kasuen eta medikuek eukien ezezagutzearen ganean, familien testigantzak… A los pies del caballo liburua be irakurri neban.\nHorrezaz gan, Felix Zubia medikuari pare bat bisita egin neutsazan eta asko lagundu deust, alderdi mediko guztiak kontrastau nituan beragaz.\n7.- 80 eta 90eko hamarkadan jaiotakoak liburuan agertzen diran hainbat gauzagaz indentifikauta sentidu daitekez. Baina gaur egungo nerabe batek zelan jaso leike istorio hau?\nEgia esan ez dakit, eta kuriosidadea sortzen deustan zeozer da. Ni baino hamar bat urte gazteagoei adibidez, nahiko hurreko egiten jakela konprobadu ahal izan dot. Gaur egun 20 urte inguru dituenek euren belaunalditik hurrago dagoan gatazkearen irakurketa bat egitea adibidez, estimatu dabela esan deuste.\n40-45 urte dituenek guk jaio aurreko marko hori hainbat alderditatik oso ondo definidu dabe sortu daben literaturan, bertsolaritzan… Gure belaunaldiari, aldiz, sentidutakoari berbak jarten hastea falta jako akaso. Aurretik errelato batzuk emon deuskuez, baina zein da gurea? Zelan sentiduten gara jaio garen sasoiagaz? Zelan bizi izan doguz jazoerak?...\nGaur egun nerabe diranek, hemendik 10-15 urtera be gaur egun pasetan dabilenaren irakurketa politikoa egingo dabe eta niri asko interesetan jat, sasoiak oso arin aldatzen dabizalako eta iruditzen jatalako 10 urtean ikaragarrizko desbardintasuna dagoala gure inguruaren pertzepzinoan.\n8.- Liburua plano bitan banatu dozu, ezta?\nBai eta hauxe izan da gehien kostau jatana, hiru hamarkada hartzen dituan istorio bat nebala konturatu nintzalako, Nagore Vargasen umezaroa, hiesaren diagnostikoa eta ondorengo garapena aldi berean kontau behar nituan. Ez nekian oso ondo zelan egituratu eta azkenean, istorioaren osotasuna ondo helarazoteko atzera-aurrerako egitura batek lagundu eikeala konturatu nintzan. Horregaitik plano kronologiko bitan banatzea erabagi neban. Bata 2010etik 2014. urtera doana eta bestea 1982tik 2002ra.\nAsmoa zan iraganeko pasadizo horreen bitartez, protagonisteari 2010etik aurrera jazoten jakonaren eta hartzen dituan jarreren inguruko azalpenak emoten laguntzea, jenteak ulertu daian Nagorek hartzen dituan erabagiak eta zelan sentiduten dan. 2010etik aurrera iceberg-aren puntea ikusten da eta gero sakoneko parte hori pixkanaka osotuten joan naz.\n9. Behin hiru urteko lana amaituta, beste proiekturen bat buruan daukazu?\nEz. Momentu honetan deskantsua behar dot, hiru urte egon naz topera proiektu honegaz. Hau izan da sekula egin dodan lanik konplexuena bai tamainaz, bai personaje kopuruz, espazioz… ahalegin handia egin dot eta orain literatureari jagokonez behintzat neure buruari deskantsua emongo deutsat.\n1. Argazkia: Jonathan McCallum | Ikusi handiago | Argazki originala\n2. Liburuaren aurkezpenean: Gorka Arrese eta Uxue Alberdi | Ikusi handiago | Argazki originala\n3. Argazkia: Jonathan McCallum | Ikusi handiago | Argazki originala\n4. Liburuaren azala | Ikusi handiago | Argazki originala\n5. Argazkia: Jonathan McCallum | Ikusi handiago | Argazki originala


Pommiers (Indre) - Wikipedia, entziklopedia askea.\nKantonamendu canton of Éguzon-Chantôme\nChavin, Gargilesse-Dampierre, Malicornay, Orsennes eta Badecon-le-Pin\n117 (%53.7) 107 (%49.1)\nPommiers Frantziako udalerria da, Indre departamenduan dagoena, Erdialdea-Loira Harana eskualdean. 2013an 270 biztanle zituen.\n2007an Pommiers udalerrian erroldatutako biztanleak 270 ziren. Familiak 120 ziren, horien artean 40 pertsona bakarrekoak ziren (24 bakarrik bizi ziren gizonak eta 16 bakarrik bizi ziren emakumeak), 48 seme-alabarik gabeko familiak ziren, 24 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 203 etxebizitza zeuden, 127 familiaren etxebizitza nagusia ziren, 44 bigarren erresidentzia ziren eta 32 hutsik zeuden. 199 etxeak ziren eta 3 apartamentuak ziren. 127 etxebizitza nagusietatik 105 bere jabearen bizilekua ziren, 15 alokairuan okupaturik zeuden eta 7 doan lagata zeuden; 1ek gela bat zuen, 10 etxek bi zituzten, 34 etxek hiru zituzten, 37 etxek lau zituzten eta 45 etxek bost zituzten. 89 etxek euren parking plaza propioa zuten azpian. 64 etxetan ibilgailu bat zegoen eta 50 etxetan bat baino gehiago zituzten.\nPommiers udalerriko biztanleria-piramidea 2009an .\n2007an lan egiteko adina zuten pertsonak 141 ziren, horien artean 99 aktiboak ziren eta 42 inaktiboak ziren. 99 pertsona aktiboetatik 90 lanean zeuden (49 gizon eta 41 emakume) eta 9 langabezian zeuden (1 gizon eta 8 emakume). 42 pertsona inaktiboetatik 16 erretiraturik zeuden, 4 ikasten zeuden eta 22 "bestelako inaktibo" gisa sailkaturik zeuden.\n2009an Pommiers udalerrian 133 unitate fiskal zeuden, 274 pertsonek osaturik. Pertsona bakoitzeko diru-sarrera fiskalaren mediana urteko 13.839 euro zen.\n2007an zeuden 5 komertzioetatik, 1 erauzte enpresa zen, 1 eraikuntza enpresa zen, 1 ibilgailuen saltze eta konpontze enpresa zen, 1 ostalaritza eta jatetxe enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Pommiers udalerrian 14 nekazaritza-ustiategi zeuden, 680 hektarea erabiltzen.\nGargilesse-Dampierre (4,6 km)\nChavin (5,4 km)\nBadecon-le-Pin (5,5 km)\nOrsennes (5,7 km)\nMaillet (5,8 km)\nMalicornay (5,9 km)\nMultimedia: Pommiers (Indre)\nBNF: 152574648 (data)


Lehendakariaren Ordezkaria Kanpo-Harremenetarako eta Euskadiren Ordezkaria PLEn\n"Europa, gaurko egunean, ezin da izan herrialde, kultura, proiektu... desberdinek osatutako patchwork bat, denak elkarren ondoan baina elkar ulertu gabe"\nJose Maria Muñoarentzat ez da erraza “nongoa zara?” galderari erantzutea. Ez behintzat galdera horrek, oro har, eskatu ohi duen zehaztasunez. Bestela, Muñoak ez dauka arazorik: euskalduna da, eta kitto. Pauen sortua, Iparraldean bizi izan da, baita Frantzian ere, Madrilen geroago, eta 40 urte beteak zeuzkala heldu zen Hego Euskal Herrira. Ondo moldatzen da euskaraz, gazteleraz eta frantsesez, eta egia esan pertsona aproposa dirudi gaur egun daukan kargurako. Uneon, gainera, bera da Euskadiren Ordezkaria Pirinioetako Lan Elkartean (PLE), eta hain zuzen horrexek ekarri gaitu berarenganaino. Denbora laburra baita, izan, PLEk urteroko Osoko Kontseilua egin duela Irunen.\nOrain dela oso gutxi arte izan da Euskonewsen ikusgai Rafael Huesori egindako elkarrizketa. Beraz, PLEren Osoko Kontseilua baino lehenago, eta hura zela aitzakia, hain zuzen. Irailaren 14 eta 15ean egin zen Kontseilu hori Irunen, eta pentsatzen dut balorazio bat egiteko moduan izango zaretela.\nOsoko Kontseilua urte osoan egin dugun lanaren ondorioa da: aurten nahikoa lan egin da, eta hori islatu da Kontseiluan. Lan polita egin da batzorde bakoitzean: bai azpiegituretan, bai kulturan, bai garapen iraunkorrean… Nik, behinik behin, bi gauza azpimarratuko nituzke. Lehenengoa, partzuergoa sortu izana, eta bestea azken boladan azpiegituretan nolako aurrerapena egon den.\nHas gaitezen azpiegiturez hitz egiten, bada...\nKontua zera da… Jakina, lortu den guztia ez da PLEren bitartez lortu, baina guk ere jarri dugu geure hondar-alea, nahiz txikia izan. Alde batetik, gure bitartez egin da Frantziaren eta Espaniaren arteko gailurreko batzarra, mugaz gaindiko gaiei buruz. Eta hor parte hartu ahal izan dute bai Frantziako erregioek bai hemengo autonomia-erkidegoek. Horrek aukera eman du azpiegiturek aurrera egiteko. Nahiz eta hasieran behintzat, gu ez egon oso ados aurkeztutako agiriekin.\nOrain dela urtebete egin zen bilera Bartzelonan, eta han egon ziren Zapatero, eta Villepin, lau-bosna ministrorekin. Gu ez geunden eta ez gaude ados, nola prestatu zen hura. Ezin izan genuelako parte hartu.\nBertan izan zineten, baina…\nBai, baina esaten genuen: zer da bilera hau? Ez bada aldez aurretik ezer prestatzen, zer da? Argazki bat? Eta herrialde guztiok esaten genuen: presta dezagun, eta prestatzen badugu ados egongo gara. Han azpiegiturak, osasuna, industria, garraioa, energia… landu ziren. Eta nik esaten nuen ubileko lankidetza ere landu behar genuela; ez PLE osoan, hurbilekoa baizik.\nKontua da, guk hilabete lehenagotik genioela, sektore-bilerak egin behar zirela. Alde batetik gobernu zentralen artekoak, baina autonomia-erkidegoen eta Frantziako erregioen artekoak ere bai. Ez genuen lortu. Ez guk, erkidegook, borondate txarra eduki dugulako, baizik eta gobernu zentralek, bai batak zein besteak… ez dut esango ez zutela nahi izan, baina bai ez zutela jakin, behintzat, gauzak nola egin. Beraz, urriaren 17an Bartzelonara joan ginen, eta guk, esaterako, ez genuen onartu azpiegiturei buruzko txostena.\nGuk diozuenean, PLE esan nahi duzu…\nBai. Baina ez zen hala egin, eta orduan hango ministroen eta Zapateroren eta abarren aurrean, -haiek poz-pozik ageri ziren lortutako aurrerapenengatik- Maragallek hitz egin zuen lehenengo, eta esan zuen bazegoela zer hobetu. Gero lehendakariak hitz egin zuen: interesgarria dela holako bilerak egitea, baina zuek azpiegiturei buruz onartu duzuen agiria, adibidez, ezin dugu onartu. Hango askoren erreakzioa izan zen: bada hemen berriz euskalduna! Zapatero zur eta lur geratu zen, ez zekielako hura gertatuko zela. Kontua da pare bat ordu lehenago oso eztabaida gogorra eduki genuela azpiegiturei buruz, eta esan genuen ez genuela onartzen, baina espainiar ministroak ez zion ezer esan Zapaterori, pentsatuz ez genuela han ezer esango. Hori pentsatzea lehendakaria gaizki ezagutzea da.\nEta zer jazo zen?\nBa Zapatero harrituta geratu zela, eta bazkalostean bertan lehendakariarekin hitz egiten egon zen. Han hasi ziren gauzak pixka bat konpontzen, eta azkenean Euskal Y-aren inguruko akordioa etorri zen; aurrekontuak onartu ziren bai Madrilen bai Gasteizen, eta hitzarmena lortu zen lanak hasteko. Kontua zer da? Bada, kate horretako katebegi batek huts egiten badu, kate osoa hausten dela, eta katebegi horietako begi txiki bat PLE izan zen. Horrek badu garrantzia. Eta orain ikusten da azpiegiturak aurrera doazela, batez ere hainbeste eskatzen dugun Mediterraneo eta Atlantiko bitartekoak. Ez du esan nahi dena ondo dagoenik, baina...\nHurbileko lankidetza aipatu duzu lehen. Zer da hori?\nEgunero dauzkagun gaiak -ez arazoak, gaiak baizik-, mugaren alde batean eta bestean aurrera eramatea. Edo konpontzea, konpondu behar bada. Horrek zer esan nahi du? Esaterako, ni Irunen bizi naiz eta nahi nuke nire seme-alabak Hendaiara joatea ikasketak egitera, han frantsesa ondo ikasiko dutelako. Hori nola konpontzen da? Baimenak behar dira? Norbaitek ordaindu behar du hori, ala ez?\nBeste adibide bat: Behobian daukat auto-istripu bat. Mugatik metro bat hegoaldera gertatzen bada, Irunetik anbulantzia bat etorriko da, eraman egingo nau Irungo erietxera, edo Donostikora, eta oso istripu larria baldin bada eta erreta banago, beharbada, Gurutzetara. Eta han primeran zainduko naute. Istripua badaukat metro bat iparralderago, anbulantzia Hendaiatik etorriko da, Donibane Lohitzuneko edo Baionako edo Bordeleko ospitalera eramango naute, eta han ere oso ondo zainduko naute. Nik diodana zera da: Bordelera edo Gurutzetara eramango naute, baina hori erabakitzeko irizpideak ezin du izan istripua mugatik metro bat gorago edo metro bat beherago gertatu izana. Istripuan egin ditudan zaurien araberakoa izan beharko da, esaterako –akaso hobe da Bilbora joatea, edo akaso Baionara-, baina ez metro bat beherago/gorago.\nHori orain arte ez da konpondu, noski…\nEz, orain arte ez. Eta holako mila gauza dago. Gizarte-gaiak, trafikoa…\nEta konpon daiteke?\nKonpon daitekeen? Ez dakit. Hasi gara konpontzen? Ez. Hara, bai, baina bakoitza bere aldetik.\nBaten batek esango du, bada: hainbeste urte igaro da PLE sortu zenetik, eta oraindik ez da konponbiderik abiatu ere?\nBaina hori ez dagokio PLEri! Hori aldebiko gaia da, edo hala esango nuke. PLE Pirinio osorako da, eta elkarrizketa honetan PLEri buruz hitz egin behar badugu, hurbilek lankidetza ez da beharbada gairik egokiena. Mila aldiz interesgarriago bada ere.\nApur bat segituko dugu orduan horretaz berbetan, hari nagusitik aldendu arren. Aldebiko kontua esan duzu. Espainia eta Frantziaren artekoa?\nBidasoaren alde bien artekoa. Iparraldea eta hegoldea egonik, nor arduratu behar da gai horietaz? Eskuduntzak dauzkaten erakundeak. Hegoaldean, foru aldundiek eta Jaurlaritzak badituzte eskuduntzen %98 inguru. Beraz, horiek egon behar dugu mahaiaren alde batean. Iparraldean, berriz, nork ditu eskuduntzak? Akitaniako erregioak, Pyrénées Atlantiques departamenduak, eta batez ere administrazio zentralak, eskuduntza gehienak haien esku baitaude. Eta horietako bat falta bada, ezin izango dugu ezer egin. Horixe da hurbileko lankidetza, eta aldebikoa baino ezin daiteke izan. Ezin daiteke PLEra eraman, PLEn beste mota bateko proiektuak lantzen dira eta.\nHandiagoak, nolabait esateko?\nHandiagoak, eta aurrera eramateko zailagoak.\nHain zuzen, PLEren azken Osoko Kontseiluak emandakoaz ari ginen, baina haria galdu dugu. Berreskura dezagun…\nBai. Alde batetik, esan dudanez, Kontseilu horretan batzordeetan, eta batez ere azpiegituretan, egindako aurrerapausoak ikusi dira, eta bigarrenik, gauzarik garrantzitsuena, zalzantzarik gabe, partzuergoa sortu eta abiaraztea izan da.\nZergatik da hain garrantzitsua partzuergoa?\nPLE bera indartzeko balio izango duelako, egitura bat sortuko duelako eta orain arte eduki ez dugun jarraitutasuna emango digulako.\nZer dela-eta, jarraitutasun eza?\nOrain Euskadik dauka presidentzia bi urtez, eta gero beste batek hartuko du. Lehendakaria ez da gehiago presidentea izango, ni ere ez naiz egongo…. Jakina, saiatzen gara koordinazio-batzordearen bitartez jarraitutasuna ematen, baina zaila da. Partzuergoa edukita, zuzendari batekin eta egitura txiki batekin -ez baitu oso handia izan behar- jarraitutasun hori lortuko dugu, eta horrek lagundu egingo digu proiektu egituratzaile asko aurrera eramaten. Bestalde, PLEren zortzi kideen arteko koordinazioa hobetzen lagunduko du. Baina batez ere, eta hori da garrantzitsuena, PLEk lehengo aldiz nortasun juridikoa izango du partzuergoari esker.\nZer aldaketa ekarriko du horrek?\nAdibidez, EBko programak aurrera eramatea, diru-laguntzak jasotzea… Orain arte, adibidez, Akitaniak eduki du Interregeko kudeaketa-agintaritza [Interreg ekimena Maastrichteko akordioen ondorietako bat izan zen; eskualde arteko lankidetza sustatzeko sortu zen, hain justu. Hainbat atal ditu, eta Akitaniak Interreg-IIIB deritzaneko agintaritza dauka], eta guk estatu biei eskatu diegu hemendik aurrera agintaritza hori ez egotea Akitaniaren esku, PLEren esku baizik. Eta hori erronka handia izango da partzuergoarentzat, koordinazio handia beharko delako. Baina uste dut modu horretan askoz ere eraginkorragoa izango dela Interreg proiektua. Azken bost urteotan Akitaniak izan du agintaritza eta gauzak ondo egin ditu, zailtasunez hasieran. Beste herrialdeen laguntza ere izan du, eta beti ez da erraza laguntza hori onartzea. Kontuak kontu, bost urte hauetan proiektu askotxo atera dira aurrera, eta pentsatzen dugu 2007-2013 epealdian, PLEk kudeaketa-agintaritza hori izanez gero, gauzak hobetu egingo direla.\nBide batez: non egongo da partzuergoaren egoitza? Jakan?\nBai. Han dago PLEren egoitza, eta han egongo da partzuergoa.\nEz du ematen halako erakunde handi batentzat egoitzarik aproposena. Edo bai? Pirinioetan dagoenik ezin ukatu behintzat…\nBadu abantailarik. Lehenik eta behin, irudi aldetik. Beti ere, gure lana Pirinioei begirakoa izan da gehienbat…\nMendikateari berari begira esan nahi duzu?\nHala da, bai. Eta esango duzu: Euskadik zer lotura dauka mendikate horrekin? Lehenik eta behin, balitekeela gu gehiago ibiltzea mendi horietan beste batzuk baino. Eta hori besterik ez bada ere, bada zerbait. Zeren, guk zer lortu nahi dugu PLEren bitartez? Bada, mendikate horretan dauden zerbitzuak, garapena… hobetzea.\nBaina PLE ez da mendikatea bakarrik…\nEz, jakina. Bilbo ere PLE da, eta Tarragona, eta Bordele. Jakina da gure lanak Pirinio mendikatea bera duela ardatz, eta hala izan behar du gainera. Baina zortzi herrialdeok daukagu PLErekin zerikusirik. Bilbo-Bartzelona trenbidea hobetzeko lan egiten dugu adibidez; edo Bordele-Tolosa-Narbona. Edota Euskal Herriko, Kataluniako eta Akitaniako kulturek bat egiteko… ez dira Pirinioak soilik.\nPLEren web orrian Ibarretxe lehendakariaren agurra irakur daiteke. Bertan esaten da mugak historiaren zauriak direla. Kultura desberdinak, hizkuntza desberdinak… zer dira? Banatzeko ere balio dezakete eta… PLEk behintzat, horiek bultzatzeko konpromisoa dauka…\nGauzak nola erabiltzen diren, onak ala txarrak izan daitezke. Muga bat zauria bada, hori ez da ona. Eta muga bada desberdintasun bat dagoelako, baina desberdintasun hori alde batean eta bestean onartua bada, eta sustatua gainera, baina erdian horma bat jarri gabe baizik eta bestearen aberastasunaz profitatzen ahaleginduz, gauza zoragarria da. Europa, gaurko egunean, ezin da izan herrialde, kultura, proiektu... desberdinek osatutako patchwork bat, denak elkarren ondoan baina elkar ulertu gabe. Horrela ezin da proiektu bat aurrera eraman.\nEta orain hala izaten da askotan?\nBai. Beste alde batetik, Europaren aberastasunik handienetakoa bere dibertsitatea da. Eta guk nahi bagenu Europa bat egin, baina uniformizatuz, lehenik eta behin ezin izango genuke, eta ahal izanez gero ere galbidea izango litzateke Europarentzat. Batasun saio batzuk egin dira: euroa sortu, Maastricht… Baina askoz ere zailagoa izango da batasuna hizkuntza eta kultura arloan.\nNortasuna dago jokoan, azken batean…\nBai, nortasuna hizkuntzarekin oso lotuta dago. Jakina, guk ez dugu Europarik egingo ez baldin bagara gai guztiok elkarrekin komunikatzeko. Greziakoak Europakoak badira eta ni ere bai, elkarrekin hitz egin beharko dugu. Nola? Hizkuntza batean, nahi eta nahi ez. Zein hizkuntza? Erabaki beharko dugu. Gaurko egunean ingelesa da, eta hori izango da gero ere seguruenik. Eta jakina, nire seme-alabek eta nire lobek ingelesez ikasi beharko dute. Bigarrenik, norberak gehien maite duena bere nortasuna da. Norberarena eta baita herri modura daukana ere, eta horren barruan hizkuntza. EB eraikitzeko hizkuntza bakar bat galdu behar bagenu, proiektu ez litzateke ona izango. Esaiozu frantziar bateri: EB egingo dugu, oso proiektu ona eta abar… baina frantsesa desagertu egingo da. Eta frantziarrak arrazoi osoz esango du: nola nahi duzue nik hori onartzea? Ezin liteke. Muturreko adibidea da, inori ez baitzaio bururatzen frantsesa desagertuko denik. Baina berdin esango nuke danimarkerari buruz, edo hungarieri buruz… Edo euskarari buruz. Beraz, hauta dezagun hizkuntza bat denontzat baina batez ere indartu dezagun bakoitzak maite duen hizkuntza.\nAmaitzeko: zer erronka datorkio oraintxe PLEri?\nLehenengo, zalantzarik gabe, partzuergoa martxan ipini: zuzendaria aukeratu eta Jakara eraman, eta batez ere kudeaketa-agintaritza hori indartu. Nola? Bada, denen artean onartuz nola. Eta uste dut ondo baliatu beharko dela Akitaniak bost urtetan pilatutako eskarmentua. Bi estatuei erakutsi behar diegu gai garela gauzak egiteko, eta urtarrilerako edo otsailerako egitarau bat aurkeztu bai Espainiari, bai Frantziari eta bai EBri. Hori da lehentasuna. Ezin dugu hutsik egin kudeaketa-agintaritza horrekin, bestela gure herrialde bakoitzeko proiektuek jasango lituzkete ondoriook, eta hori ezin dugu onartu.\nJose Maria Muñoa Ganuza\nJose Maria Muñoak gipuzkoarrak ditu gurasoak, baina urte asko eta are joan-etorri gehiago egin behar izan zituen arbasoen sorterrira heltzeko. Pauen jaio zen, eta Donibane Lohitzunen, Baionan, Parisen… bizi izan da. Grenoblen egin zituen ingeniaritza ikasketak, eta hainbat urtez Frantziar estatuan egin zuen lan, alor horretan hain zuen. 1974an Madrilera joan zen, eta hantxe beste bederatzi urte eman zituen ingeniari, harik eta 1983an Donostiara heldu zen arte: “Eusko Jaurlaritzak sortutako zentro batera etorri nintzen; orduan krisia zegoen eta enpresa txikiei laguntzea zen gure helburua”.\n1990ean Eusko Jaurlaritzak deitu zion, beste herrialdeekiko harremanen alorrean lan egiteko, eta 1994an Ardanza lehendakariak kanpo-harremanetarako ordezkari izendatu zuen. Muñoak hamabi urte egin ditu, beraz, oraingo karguan. Europar Batasuneko erakunde batean euskara modu ofizialean erabili duen lehenengo pertsona izan da, iazko azaroan, Eskualdeetako Lantaldean egindako agerraldian.\nInicio > EM 363 > Elkarrizketa


Erretreten kontrako neurri fiskalak salatu dituzte\nLarrialdi egoerak eragin dituen segurtasun neurriez gain, erretretadunek beren kexak entzunarazi dituzte azaroaren 24an. Erretreten %0,1aren igoera ez dela nahikoa aldarrikatu dute. Pauen prefekturaren aitzinean egin dute elkarretaratzea, aldiz Baionan sala baten barnean azalpenak ematea erabaki dute.\nHerrikoa elkarteak kapitala emendatzeko kanpaina abiatu du\nJustine GIRAUDEL|20/11/2015|0 comentarios Actualizada:\n"Herria eta herritarrak" Herrikoa aurrezki zerbitzuaren oinarriak dira. Ipar Euskal Herriko lana garatzeko 14.6 milioi inbestitu ondoren, elkarteak bide berdinetik aitzinatzeko xedea du.\nGAINDEGIA|07/11/2015|0 comentarios Actualizada:\nArdi esnearentzat merkatu berriak\nKattin Chilibolost|06/11/2015|0 comentarios Actualizada:\nBere urteko bilanaren harira, Ardi Esnearen Interprofesionalak etorkizunean bere merkatuaren indartzea aipatu du.\nLurramak laborantza herrikoiaren ateak ideki ditu\nKazeta|06/11/2015|0 comentarios Actualizada:\nAbian da Lurrama saloinaren 10. edizioa. Azaroaren 6tik 8ra iraganen den ekimenak adin guziei zuzendutako jarduerak proposatuko ditu, Normandia gonbidatu berezi gisa izanen duelarik. Denak lelo berdinaren inguruan: "Klima: laborantza herrikoia hautatzen dut".\nGari Mujika Zubiarrain|04/11/2015|0 comentarios | Actualizada:\nNAIZ|28/10/2015|0 comentarios Actualizada:\nKattin Chilibolost|26/10/2015|0 comentarios Actualizada:\nAmaia Zuza Randez|7K Actualizada:\nPágina 55/ 64


Taigete (satelitea) - Wikipedia, entziklopedia askea.\nTaigete (grekoa: Ταϋγέτη), edo Jupiter XX, Jupiter planetaren satelite natural bat da.\nTaigete satelite txikia da (5 km-ko diametroa) eta erretrogradoa. Uste da 0,04ko albedoa duela, Jupiterren beste satelite batzuen antzera.\nKarmeren taldeko satelitea da: 22.900.000 km eta 24.100.000 km arteko erradioarekin eta 164° eta 165,5°-ko bitarteko inklinazioarekin Jupiter orbitatzen duten satelite erretrogrado irregularrak dira talde horretako guztiak.\nScott Sheppard-ek gidatutako Hawaiiko Unibertsitateko astronomo-talde batek aurkitu zuen, 2000ko azaroaren 25ean. Aurkikuntzaren berri 2001eko urtarrilaren 5ean eman zen, Jupiterren beste hamar sateliteren aurkikuntzaren berriarekin batera.\nTaigete satelite-izena mitologia grekoko Taigete pertsonaian du jatorria; Taigete pleiadeetariko bat zen, Atlasen alaba eta Zeusen maitalea.\nHasieran, S/2000 J 9 izendapen sistematikoa eman zitzaion sateliteari; kode horrek adierazten du 2000an lehen aldiz ikusitako Jupiterren bederatzigarren satelitea zela. Taigete behin betiko izena 2002ko urriaren 22an eman zitzaion, Jupiterren beste 10 sateliterekin batera.\nMultimedia: Category:Taygete (moon)


kritiken hemeroteka » Haluzinatuen mundua\n« Urperatze handia | Lauza berriak bide zaharretan »\nHaluzinatuen mundua Javier Rojo / El Correo, 2010-01-02\nLiburuan irakurri ahal dena kontuan hartuta testu hori nolabait definitu beharko balitz, nobela arraroa dela esango nuke. Argumentua nahikoa bitxia da, eta hor kontatzen direnak bertatik bertara ezagutu ez dituenak istorio guztiz sinestezina dela esango luke. Argumentua hiru pertsonaia nagusiren inguruan aritzen da: Kandido, euskal abertzale porrokatua; Sara, haren arreba; eta Ananda, Indiatik etorritako yoghi baten semea. Gertakariak jazotzen direneko garaia gehiegi zehazten ez bada ere, 70eko hamarkadaren inguruan koka daitezkeela dirudi, Francoren azken urteetan eta trantsizio garaiko lehenengoetan. Pertsonaiak giro berezi batean mugitzen dira, beraien bizitzetan abertzaletasuna, yoga, ekialdeko jarrera mistikoak, ipuin miresgarrietatik aterata diruditen haluzinazioak, mendizaletasuna, batzen baitira nahasketa bitxi batean. Euskal Herria bezain leku kontraesankorra gutxitan aurki daiteke eta pertsonaiak halako kontraesanen adibidetzat har ditzakegu. Kandido, ezker abertzalearen aldekoa da, ETAk egindako sarraskiak batzuetan ez ditu ulertzen baina hala ere “beretarrak” direnez onartu egiten ditu istripuak izango balira bezala. Anandak euskal mistika harrigarri batean sinesten duelarik, mundua euskal enda garbi batez bete nahi du. Sararekin maiteminduta dago, eta Sara haren asmoetara makurtzen ez dela ikustean tratu txarren biktima bihurtzen du, hori bai, amodio guztiarekin eta jarrera bakezalearekin. Hauen inguruan beste pertsonaia batzuk agertzen dira, euskal fauna berezi hori osatzeko. Azken hauek abertzaleak direla esanda, nazien gustukoak izan litezkeen erokeriak edo ziztrinkeriak mistika esoterikoarekin mozorrotzen dituzte.


Aste osoko omenaldia egingo dio Oriok Jorge Oteizari. Noticias de Gipuzkoa\nORIO- Astelehenetik igandera bitartean, Oteiza Astea ospatuko da Orion Karkara kultur taldearen eskutik. Egitasmo hau alde batetik taldea beraren 30. urteurrena ospatzeko egingo dituzten ekintza sortaren barnean kokatzen da, baina bestetik urriaren 21ean Oteiza beraren 110. urtebetetzea izanik, ‘Oteiza 110’ programa garatu dute Udalarekin elkarlanean. Horrela, hainbat kultur jarduera antolatu dituzte aste osorako.\nAlde batetik, asteartean Oskar Alegria kazetari eta zinemagileak eta Bernardo Atxaga idazleak Oteizaren inguruko solasaldia eskainiko dute Arraunetxean, harekin partekatutako esperientziak gogora ekarriz. Bestetik, urriaren 20rako egun osoko irteera antolatu dute. Altzuzako Oteiza Museora joango dira eta ondoren Iruñan bazkalduko dute, Aldapa elkartean. Arratsaldez itzuliko dira Oriora eta bertan parte-hartu nahi duenak asteartea baino lehen eman beharko du izena (943 831 527 edo 688 857 305 telefono zenbakietara deituz edo karkara@karkara.com helbidera idatziz). Urriaren 21ean ikuskizun berezia eskainiko du MugMus taldeak Herriko Plazan: Esku Harriak: Oteizaren (h)ariaizenekoa, dantzaz, bertsoz eta musikaz osatuta egongo da.\nKarkara taldeak datorren ekainean beteko ditu 30 urte eta beraz ikasturte osoan zehar antolatuko dituzte ekimenak. Oteiza Asteari begira, herritarrei ekitaldi guztietan parte hartzeko deialdia egin nahi izan diete, “Orion jaio eta nazioarte mailan ezaguna den artista ezagutzeko aukera aproposa” izango delako, haien hitzetan. - N.O.


16 « iraila « 2017 « Prentsa oharrak\nUdalak ariketa-aretoa irekiko du, Lakuako gizarte-etxean\nKategoriak: Prentsa oharrak — Komunikazio Zerbitzua / Servicio de Comunicación — 16 iraila 2017 11:06\nIrailaren 18an, astelehenez, Lakuako gizarte etxeko ariketa-aretoa irekiko da, bertako aretoak birmoldatu ostean. Beraz, ariketa-areto bat gehiago, gehitu beharko dena gaur eskaintzen direnei Abetxuku, Aldabe, Arana, Ariznabarra, Arriaga eta Landazuriko kiroldegietan, eta Hegoalde, Ibaiondo, Iparralde, eta Landatxoko gizarte etxeetan.\nEstíbaliz Cantok esan duenez, “Ariketa-aretoak ariketa fisiko askotariko eta moderatua praktikatzeko guneak dira, eta hornituta daude ariketa kardiobaskularrak, indartzekoak eta malgutasunezkoak egiteko tresnekin. Auzoetan oso eskakizun maila handiko zerbitzua ematen dute , eta lakuan beharrezkoa zen aretoetako bat irekitzea”.\nZerbitzua 16 urtetik gorakoei zuzentzen zaie, bereziki ariketa fisikoarekin lehen harremana izan nahi dutenei, aspaldian ariketa fisikorik egin ez eta ohitura berreskuratu nahi dutenei, eta ariketa fisiko moderatua egin nahi dutenei. Horrez gain, ariketa-aretoak leku egokia dira adinekoek ariketa fisikoan jarduteko, beren egoerara egokituan.\nLakuako gizarte etxeko ariketa-aretoak lau bizikleta estatiko, bizikleta bizkardun bat, bi eliptiko, korrika egiteko bi zinta, sei horma-barra, abdominalak egiteko aparatua eta giharrak sendotzeko gomak.\nSaila lanean ari zen lekua lortu ahala ariketa-areto bat instalatzeko, baina aldi berean herritar batek gauza bera eskatu du, bai gizarte etxe horretan aurkeztutako eskabide baten bitartez, baita herritarren defendatzailearen aurrean ere. Horrenbestez, “poztu beharrean gaude, Udalarekiko komunikazio-bideen bitartez jasotako eskakizun bati erantzun diogulako”, esan du Cantok.\nGainera, hile honen amaieran Zabalganeko gizarte etxea irekitzen denean, hiriak beste ariketa-aretobat izango du. zerbitzuak ia 80.000 erabilera izaten ditu urteko, eta orain lakua eta Zabalganekoak gehitu behar zaizkio.\nOrdutegia: Astelehenetik igandera, 08:00etatik 21:00etara\nAbonatuek ordaindu beharrekoa: sarrera (0,40 € orduko).\nAbonatu gabeek ordaindu beharrekoa: sarrera (0,40 € orduko) eta instalazioa erabiltzeagatiko gehigarria.


Sistema Elektromekaniko baten energia eta momentu angeluarra\nKargarik gabeko mugimendua\nMugimendua, geruza zilindrikoan karga dagoenean\nOrri honetan sistema elektromekaniko baten portaera aztertzen da, Newton-en legeak eta Faraday-ren legeak aplikatzen. Sistemaren energia eta momentu angeluarra zati biren batura da: zati bat mekanikoa eta bestea elektromagnetikoa.\nKontsidera dezagun geruza zilindriko isolatzaile bat, M masa, l luzera eta R erradioa dituena, eta bere simetria-ardatzaren inguruan aske bira dezakeena, marruskadurarik gabe. Geruza horretan, Q karga uniformeki sakabanatuta dago.\nSoka bat, masa arbuiagarrikoa eta luzaezina, zilindroaren inguruan harilkatzen da, eta beste muturretik m masadun bloke bat eskegita dago. Hasierako aldiunean, (t=0) m masadun blokea aske uzten da.\nAriketa honetan kalkulatu behar da, blokearen azelerazioa, energia zinetikoa, eta momentu angeluarra, blokea h altuera jaitsi den aldiunean, pausagunetik abiatu bada.\nEdozein karga azeleratuk energia irradiatzen du, uhin elektromagnetiko gisa, baina suposatuko da zilindroko kargen azelerazioa behar bezain txikia dela, erradiazio bidezko energia-galera arbuiatu ahal izateko.\nSolidoaren dinamika aztertzen duen orrian, alegia “Errotazioaren dinamika eta energiaren balantzea” orrian, sistema mekaniko bera aztertu da, hau da, kargarik gabea, Q=0.\nOndoko irudiak erakusten ditu mugitzen ari diren gorputzak eta indarren eskema:\n· Zilindroaren errotazioarentzat, dinamikaren ekuazioa honakoa da:\nT·R = Ia\n· Eta blokearen translazioarentzat, dinamikaren ekuazioa hau da:\n· Blokearen azelerazioa, a , eta zilindroaren ertzeko puntu baten azelerazio tangentziala, αR , berdinak dira.\na = a·R\nEkuazio horietatik α azelerazio angeluarra ateratzen da:\nEta blokeak h altuera jaitsi duenean, zilindroak biratu duen angelua h/R da. Orduan, zilindroaren errotazioaren ω abiadura angeluarra, pausagunetik abiatu bada:\nBlokea, pausagunetik abiatuta, h altuera jaitsi duenean bere energia potentziala, mgh, bilakatu egiten da: blokearen translaziozko energia zinetikoa eta zilindroaren errotaziozko energia zinetikoa.\nBlokearen v abiadura eta zilindroaren ertzeko puntu batena berdinak dira, beraz , v=ωR. Zilindroaren errotazioaren abiadura angeluarra amaieran:\nEnergiaren kontserbazioaz lortutako emaitza hau berau, dinamikaren ekuazioak aplikatzen ere lortu da.\nEremu magnetikoa, geruza zilindrikoaren barnean\nGeruza zilindrikoak Q karga du bere gainazal osoan sakabanatuta. Aldiune batean, ω abiadura angeluarra duenean, korronte elektrikoa sortzen ari da:\nkorronte hori geruza zilindrikoan zehar mugitzen ari da, gainazaletik, alegia lδ sekzioa zeharkatzen du (l zilindroaren luzera da eta δ lodiera), orduan korronte-dentsitatea, j= i / lδ.\nKorronte elektriko horrek sortzen duen B eremu magnetikoa lortzeko, Ampère-ren legea aplika daiteke solenoidearen kasuan egin den antzera. Ondorengo baldintzak suposatuko dira:\nEz dagoela eremu magnetikorik zilindroaren kanpoko aldean.\nZilindroaren barneko eremu magnetikoa uniformea dela eta Z ardatzarekiko paraleloa.\nEremu magnetikoaren zirkulazioa ABCD bide itxian zehar hau da: Bz·x\nABCD bide itxiak inguratzen duen korrontea, x luzerakoa da, beraz xδ sekzioa zeharkatzen ari den korrontearen intentsitatea, hain zuzen: j·xδ = i·x/l.\nAmpère-ren legea aplikatuz, eremu magnetikoaren modulua bakantzen da:\nSolenoide batek bezalaxe, korronte zilindrikoak ere autoindukzioa du, eta koefizientea berdin kalkulatzen da.\nEremu magnetikoak zirkuituaren sekzioa zeharkatzen du, eta espira bakar baten antzekoa da, espira horretan i intentsitatea zirkulatzen ari denean.\nDefinizioz, L autoindukzio koefizientea F fluxu propioaren eta i intentsitatearen arteko zatidura da:\nEta eremu magnetikoan gordetako energia zilindroaren barnean, ω abiadura angeluarraz biratzen ari denean:\nBadago beste modu bat ere energia magnetikoa lortzeko: energia magnetikoaren dentsitatea eta zilindroaren bolumena bidertuz.\nZilindroaren errotazioaren abiadura angeluarra ω da, eta denboran zehar aldakorra denez, Bz eremu magnetikoa ere aldakorra da. Eremu aldakor horren fluxua sekzio zirkularrean zehar aldakorra da. Zirkunferentziak r erradioa du eta bere zentroak zilindroaren ardatzarekin kointziditzen du, irudiak erakusten duen bezalaxe. Faraday-ren legea aplikatuz:\nEremu magnetikoa Z ardatzarekiko paraleloa denez, induzitutako E eremu elektrikoa zirkunferentziaren tangentea da.\nOrduan Eφ eremu elektrikoa lor daiteke, eta r=R posizioan, alegia zilindroan bertan\nEremu horrek indarra eragiten die zilindroko kargei, eta zilindroa geldiarazteko norabidean. Geruza zilindrikoa oso estua dela suposatzen bada, indarra hau da: EφQ. Eta indar horren momentua biraketa-ardatzarekiko (indarra bider distantzia):\nZilindroari eragiten, bi momentu ari dira, biak elkarren kontrako noranzkoez: sokaren tentsioak sortutakoa eta induzitutako eremu elektrikoak sortutakoa. Oraingoan zilindroaren errotazioaren dinamikaren ekuazioa hau da:\nT·R + RQEφ = Ia\nEta blokearen translazioaren dinamikaren ekuazioa:\nmg -T = ma\nBaina zilindroaren azelerazio angeluarra eta blokearen azelerazioa erlazionatuta daude:\nEta hortik azelerazio angeluarra bakanduz:\nEkuazio horretan agertzen den termino bat:\ninertzia-momentuaren dimentsioak ditu, baina ez m masari dagokiolako, Q kargari baizik. Horregatik, inertzia-momentu elektromagnetikoa deitzen zaio, Iem.\nKonparatzen badugu azelerazio angeluar hori, kargarik gabe lortzen denarekin, Q=0, txikiagoa dela ateratzen da.\nEta zilindroaren ω abiadura angeluarra, blokeak h altuera jaitsi duenean, eta pausagunetik abiatuta:\nBlokeak, pausagunetik abiatuta h altuera jaitsi duenean, bere energia potentzial osoa, mgh, bilakatu egin da: blokearen translazioaren energia zinetikoa, zilindroaren errotazioaren energia zinetikoa, eta gainerako energia, ΔE, zilindroaren barruan sortzen den eremu magnetikoaren energia da, ondoren frogatuko dugun bezalaxe:\nKalkula dezagun lehenik gainerako energia:\nLehenago lortu den ω abiadura angeluarraren adierazpenetik, mgh bakan daiteke eta azken ekuazio horretan ordezkatu:\nEta inertzia-momentu elektromagnetikoaren Iem balioa ordezkatuz:\nBlokearen energia potentzial osoa, mgh, bilakatu egin da hiru zatitan: blokearen translazioaren energia zinetikoa, zilindroaren errotazioaren energia zinetikoa, eta gainerako energia, geruza zilindrikoko kargek mugitzean, zilindroaren barruan sortzen duten eremu magnetikoaren energia EB .\nOrduan energiaren kontserbazio-printzipioa honela idazten da orokorrean (Q≠0)\nHasierako aldiunean, t=0, sistema osoa pausagunean dago, bai zilindroa zein blokea, beraz momentu angeluarra nulua da.\nDenbora iragan ondoren, t aldiunean, blokea h altuera jaitsi da eta v abiadura du, zilindroak errotazioa ω abiadura angeluarraz eta zilindroaren barnean eremu magnetiko uniforme bat dago, Bz.\nSistemaren momentu angeluarra kalkulatzeko, Lsis , bulkada angeluarraren definizioa aplika daiteke, m masadun blokeak sokatik tiraka zilindroari aplikatzen diona:\nEta orduan sistema osoaren momentu angeluarra, Lsis, bi zatitan bana daiteke:\nmomentu angeluar mekanikoa: Lmek= (I+mR2) ω\neta momentu angeluar elektromagnetikoa: Lem= Iem ω\nEremu elektromagnetikoaren momentu angeluarraren adierazpena hutsean koordenatuen jatorriarekiko hau da:\nEremu magnetikoa, B\nZilindro kargatuak errotatzerakoan eremu magnetikoa sortzen du bere barnean, Bz .Eremu magnetiko hau errotazio ardatzaren paraleloa da eta lehen kalkulatu dugu. Hala ere, zilindrotik kanpo eremu magnetikoa oso txikia da (nulua da, zilindroaren luzera infinitua bada) baina ez da erabat zero.\nEremu elektrikoa, E\nZilindro kargatuak ere eremu elektrikoa sortzen du, eta Gauss-en legea aplikatuz lortzen da.\nDemagun geruza zilindriko kargatu bat, l luzera, R erradioa eta Q karga dituena. Gauss-en legea aplikatzeko ondoko urratsak burutu behar dira:\nKarga-distribuzioaren simetrian oinarrituz, eremu elektrikoaren norabidea asmatu.\nKasu honetan, simetria zilindrikoa denez eremu elektrikoa erradiala da, zilindroaren ardatzarekiko perpendikularra.\nAukeratu gainazal itxi bat fluxua kalkulatzeko:\nHar dezagun gainazal itxitzat, beste zilindro bat: l luzera eta r erradioduna.\nEremu elektriko bektorea, E, gainazal bektorearekiko paraleloa da, dS-rekiko alegia, eta eremuaren modulua berdina da gainazalaren puntu guztietan, beraz:\nEremu elektrikoaren fluxua zilindroaren estalkietan nulua da, irudiak erakusten duen bezala, E eta S elkarrekiko perpendikularrak direlako\nBeraz fluxu totala: E·2p rl\nGainazal itxiaren (beltzaren) barneko karga kalkulatu:\nKarga osoa geruza zilindrikoan dagoenez, (irudian gorria), orduan r<R eskualdean ez dago batere kargarik. Beraz, Gauss aplikatuz: E=0.\nGainazal itxiaren (beltzaren) barnean inguratutako karga, justu zilindro kargatuaren Q karga osoa da (gorria). Hortaz:\nEremu elektrikoa eta eremu magnetikoa, E eta B, biak ezagunak direnean momentu angeluar elektromagnetikoaren kalkulua burutu daiteke. Hemen ez da kalkulua erakusten, baina emaitza hau da: Lem=Iem·ω, lehen kalkulatutako bera.\nSistema erreal batean inertzia-momentu elektromagnetikoa, Iem , oso txikia izaten da, μ0=4π·10-7, oso txikia delako. Gainera geruza zilindriko batean metatu daitekeen karga-dentsitatea luzera unitateko ere ezin da nahi bezain handia izan, airean 5·10-5 C/m, baino txikiagoa zilindroaren erradioa 30 cm bada.\nInertzia-momentu elektromagnetikoa, Iem , Q kargaren karratuaren proportzionala da eta, ondorengo simulazioan, proportzionaltasun-konstantea hitzarmenez erabaki da, Iem ez dadin oso txikia izan eta horrela inertzia-momentu mekanikoarekin konparagarria izan dadin: Imek=mR2+I.\nBlokearen masa, m, gramotan, dagokion laukian.\nZilindroaren masa, M, gramotan, dagokion laukian.\nKarga izeneko laukian, zilindroaren gainazalean zehar sakabanatuta dagoena.\nBlokearen translazioa eta zilindroaren errotazio mugimendua ikusten da.\nKolore gorriko puntuez zilindroaren gainazaleko kargak adierazten dira, uniformeki sakabanatuta. Erlojuaren orratzen alde mugitzen dira, korrontea adieraziz.\nKolore urdinez eremu magnetikoa adierazten da, kasu honetan barrurantz denez (eskumako eskuaren erregelaren arabera) gezi batez adierazten da.\nApplet-aren ezkerreko aldean erakusten da, tarta itxurako diagrama batean, energia nola banatzen den, alegia blokearen hasierako energia potentziala (grisa) nola bilakatzen den:\nblokearen translazioaren energia zinetikoa (gorria).\nZilindroaren errotazioarena (arrosa).\nZilindroaren barnean induzitzen diren eremu magnetikoari dagokion energia elektromagnetikoa (urdina).\nGeruza zilindrikoaren inertzia-momentua: I=MR2\nInertzia-momentu elektromagnetikoa Iem= k·Q2·R2. Proportzionaltasun-konstantea finkoa hautatu da: k=1/64.\nAzelerazio angeluarra, zilindroaren R erradioaren menpekoa da, eta finkoa hartu da: R=30 cm.\nErrotazioaren amaierako abiadura angeluarra: ω\nBaldin m=0.3 kg, M=0.2 kg, Q =3 karga-unitate, h=1.0 m, R=0.3 m,\nAzelerazio angeluarra α=4.59 rad/s2\nAbiadura angeluarra amaieran ω=10.09 rad/s\nBlokearen translazioaren energia zinetikoa: E1=1.38 J\nZilindroaren errotazioaren energia zinetikoa: E2=0.92 J\nEnergia elektromagnetikoa: E3=0.64 J\nEnergia totala hau da: E=E1+E2+E3=2.94 J, hain zuzen blokearen energia potentziala hasieran: E=mgh=0.3·9.8·1.0=2.94 J\nOhar bedi, zenbat eta handiagoa izan Q karga, txikiagoa izango dela ω abiadura angeluarra amaieran. Energia elektromagnetikoa handiagoa izango da eta energia zinetikoa txikiagoa.\nMomentu angeluar mekanikoa: Lmek= (mR2+MR2)· ω= 0.454 kg·m2/s\nMomentu angeluar elektromagnetikoa: Lem= Iem· ω= 0.128 kg·m2/s\nSistema osoaren momentu angeluar totala: Lsis =Lem + Lmek = 0.582 kg·m2/s\nBlokeak h=1.0 m altuera jaisten tardatzen duen denbora, pausagunetik abiatuta: t=0.66 s\nEta kanpo indarraren bulkada angeluarra (blokearen pisuarena) mgR·t=0.582 kg·m2/s


Hirurehundik gora kazetarik, Iraitz Salegi babestu, eta 'isilarazteko legearen' aurka egin dute | Gizartea | Berria\nNoiz sortua: 2015-03-09 18:20:09\n2013an, Gazte Danbadaren ekitaldi politikoaren berri eman zuen Topatu.info-ko kazetariak. "Terrorismoa goratu" izana egotzita epaituko du maiatzean Espainiako Auzitegi Nazionalak.\n300dik gora atxikimendu bildu ditu Salegi babesteko kanpainak. Tamaina handiagoan ikusi\n2015eko martxoak 9\nUrte eta erdiko espetxe zigorra eskatu du Salegirentzat fiskalak. Hari babesa adierazteko kanpaina jarri dute martxan, eta jada 65 hedabidetako 341 kazetari, argazkilari eta kazetaritza irakasle batu dira manifestura.\nKazetaritzaezdadelitua.info gunea zabaldu dute haren aldeko atxikimenduak bildu eta Espainiako Gobernuaren isilarazteko legea salatzeko. Lege horrek kazetarien lanari "zuzenki" eragingo diola ohartarazi dute: "Manifestarien aurkako Poliziaren gehiegizko indarraren erabileraren berri ematea, etxegabetzeen zuzeneko kontakizuna egitea eta kolegiatu gabeko kazetaritza herritarra delitu bilakatu nahi ditu isilarazteko legeak, besteak beste".\n2013ko martxoaren 29tik apirilaren 1era bitartean eginiko Gazte Danbadaren ekitaldi politikoaren berri eman zuen Salegik. "Beste hainbat gauzaren artean, gure inguruko ekimen, ekitaldi, istilu, gertakari edo manifestazioen berri ematea kazetarion egitekoa da, eta gure lan publikoa egitea ezin da inola ere delitu bilakatu. Mezularia zigortu nahi dute", nabarmendu dute manifestuan.


2020-10-14 - Urola Kostako Hitza : Urola Kostako Hitza\nSalgai daude Azpeitiko Euskal Antzerki Topaketetarako sarrerak\nUdalaren webgunean eskura daitezke urriaren 29tik azaroaren 20ra bitartean izango diren emanaldietarako txartelak. Aforoa mugatuta egongo da aurten Soreasun eta Dinamoan, eta sarrerak aurrez erostea gomendatu dute.\n2021eko ordenantza fiskalak onartu ditu Getariako Udalak\nEtxebizitza hutsei ezartzen zaien gainordaina aplikatuko zaie etxebizitza turistikoei. Nekazari eta abeltzain txikiei laguntzeko hobariak ere adostu ditu udalbatzak. Bestalde, egokitzapenak izango dira TAO sistemako kuotetan eta udako aparkamenduen bonuan.\nLan kolektibotik poz kolektibora\nHamabost emakumezko bertsolariren bizipenak "teoria feministarekin gurutzatuta" kontatzen ditu Euskadi Saria irabazi berri duen Uxue Alberdiren 'Kontrako Eztarritik' lanak. Sariak "poz kolektiboa" sortu duela uste du Alberdik.\nUxue Alberdik irabazi du saiakeraren Euskadi Literatur Saria, ‘Kontrako eztarritik’ lana tarteko\nBihar eguerdian hasiko dira PCR probak egiten Azpeitiko Izarraitz pilotalekuan\nOsakidetzak 17 eta 40 urte bitarteko herritarrak deitu ditu baheketa selektiborako proba egitera. Bihar eta etzi 13:00etatik 20:00etara egingo dituzte testak, eta zapatuan, goizez. Aldez aurretik eskatu behar da PCR proba egiteko hitzordua.\nPositibo kopuruak gora egiten jarraitzen du Azpeitian\nAtzo hamabost positibo detektatu zituen Osakidetzak. Erakunde horrek oraindik ez ditu jakinarazi bihar Azpeitian hastekoa duen baheketa selektiboaren gaineko xehetasunak. Azkoitian ere hamar positibo zenbatu dituzte, baheketa bukatu badute ere. Araban, Bizkaian eta Gipuzkoan PCR proba egin duten herritarren %5,5ek eman dute positibo.\n'Korosagasti' filma emango dute datorren astean Getarian\nIrailaren amaieran estreinatu zuten 'Korosagasti', Beizamako krimenen istorioa jasotzen duen filma. Ordutik, hainbat eta hainbat herritan eman dute Asier Sustaetak zuzendutako ikus-entzunezkoa, eta Getarian ere iragarri dituzte hainbat emanaldi datorren asterako.\nAlemanian homizidio bat gauzatzea egotzitako gizonezko bat atxilotu dute Azpeitian\nEguzki erakunde ekologistak Azkoitiko Eginoko erreka "zabortegi" bihurtu dela salatu du


Bilboko, Donostiako, Gasteizko eta Iruñeko aireportuen 2018ko datuak\n2018a, urte historikoa Hego Euskal Herriko aireportuentzat\nBilbokoak 5,46 milioi bidaiari erdietsi ditu. Iruñekoa (% 24,1) eta Donostiakoa (% 2,7) ere hazi egin dira. Gasteizko Aireportuarentzat inoizko urterik onena izan da merkantzien garraioan.\nInoizko urte onena izan du Bilboko Aireportuak 2018a. EFE\nForonda egunean 24 orduz irekitzeko prozedura abiatu du Aenak\nIazkoa urte ona izan da Bilboko, Donostiako, Gasteizko eta Iruñeko aireportuentzat, historikoa kasu batzuetan. AENAk emandako datuen arabera, denek egin dute gora bidaiarien eta merkantzien —Arabakoaren kasuan— kopuruan.\nIruñeko Aireportuak izan du hazkunde handiena (% 24,1), eta Bilbokoak marka erdietsi du, 5,46 milioi bidaiarirekin (2017an baino % 10 gehiago). Merkantzien garraioan, Forondako aireportuak inoizko urte onena izan du: 62.156 tona merkantzia garraiatu ditu.\nBilboko Aireportuak 5.469.453 bidaiarirekin itxi du urtea. 1948an inauguratu zutenetik izandako marka onena lortu du aireportuak, AENAren esanetan.\nEstatu barruko zein nazioarteko hegaldietan, bietan, egin du gora bidaiarien kopuruak: hurrenez hurren, 3.127.657 bidaiari (% 10,5eko igoera), eta 2.326.994 (% 9,1).\nBestalde, % 24,1eko igoerarekin itxi du urtea Iruñeko Aireportuak. Guztira, 205.503 pertsonak erabili dute Noaingo aireportua. Operazio kopuruak ere gora egin du: 6.422 mugimendu, 2017an baino % 13 gehiago.\nDonostiako Aireportuak ere datu onak izan ditu. % 2,7 hazi da bidaiarien kopurua (guztira, 289.444). Dena dela, operazioek % 7,4 egin dute behera, 2017ko datuekin alderatuta. 6.415 lur hartze eta aireratze zenbatu dituzte.\nAzkenik, historikoa izan da 2018a Gasteizko Aireportuarentzat: 62.156 tona mugitu ditu, 2017an baino % 2,8 gehiago.\nBidaiariei dagokienez, 140.945 lagunek erabili dituzte Forondako instalazioak, 2017an baino &% 67,3 gehiago. Operazioek ere gora egin dute: 9.755 mugimendu, % 15,6ko hazkundea.


EUSKAL LIGAK: 6 talde Bizkaitarrek Euskadiko Tituluengandik borrokatuko dute | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » EUSKAL LIGAK: 6 talde Bizkaitarrek Euskadiko Tituluengandik borrokatuko...\nEuskal Ligako bigarren faseko azken jardunaldia izan dugu asteburu honetan eta aurreikuspen gehienak bete egin dira. Guztira 6 talde bizkaitar ariko dira Euskadiko titulua lortzeko Lauko Finaletan eta oraindik jokoan dauden estatuko txapelketetarako postuen bila. Azkenean 5 taldek galduko dute maila.\nMultzo honetako denboraldia Gernika eta Tabirakoren arteko derbi bizkaitarrarekin bukatu zen. Ez zuten inolako sailkapen helbururik, Gernikarrak bigarren postua eta Durangarren bosgarren ziurtatua zuten eta beraz presio gutxi izan zuten. Durangarrek hasiera ona egin zuten, horrek Gernikarrei erreakzionatzera behartu zien eta hamar puntu inguruko aldearekin jokatu zuten. Bukaeran 67-58.\nBukatzeko derbia izan genuen eta La Sallek 50-52 irabazi zion Loiola Indautxuri. Emaitzak ez du sailkapenean eraginik izan eta Indautxukoek lehen postuan bukatu dute eta La Sallek hirugarren. Construcciones Zamakoek ere zapore onarekin bukatu du Atleticori 59-33 irabazita. Euskal Ligari agur esango dio bosgarren postuan baina lehiatu egin eta gero.\nMaila honetan bi talde bizkaitar egongo dira Euskadiko tituluaren eta Bilboko Espainiako txapelketarako lehian. Unamuno Bilbaok erraz irabazi zion Araberriri 81-61 eta bigarren postuan bukatu du eta azkenik Tabirako Baque taldeak laugarren postuan bukatu du nahiz eta Fundicionen aurka 55-70 galduta.Beraz maila honetan jokoan dauden bi sari nagusiren bila borrokatuko du.\nBi porrotekin eman zioten amaiera multzo honi talde bizkaitarrek. Ziorkontrol GetxoSaskik 61-65 galdu zuen baina lehen postua ziurtatua zuen.Loiola Indautxuk maila galdu du 5-5eko balantzearekin eta multzoko laugarren postua lortuz, Zasten aurka 71-55 galdu eta gero.\nGernika Lauko Finalari begira zegoen eta Kirolak Arabari 59-54 irabazi zion, multzoko bigarren postua konfirmatu zuelarik. Finalerdietan Mondragonen aurka jokatuko dute. La Sallek 81-50 galdu zuen Easoren aurka Euskal Ligari agur esan zion partiduari.\nA2an dena erabakita egon zen baina Loiolak ez du lehen postuan bukatuko izan ere Garos Digital Araskiren aurka 72-48 galdu zuen. Bigarren postuan bukatuko du eta maila mantentzen du. Tabirakok bere seigarren garaipena lortu zuen Askatuak taldearen aurka 6-51 baina ez da nahikoa izan jaitsiera ekiditeko. Paules Dyper taldeak azken postuan bukatu du baina lehendabiziko garaipena eskuratu zuen Esasa Araskiren aurka 50-47.\nEmozio gutxi izan zen multzo honetan. Loiolak lehen postuan bukatu du bere lehendabiziko porrotarekin. Easok 67-63 irabazi zion. Bilbao Unamuno bigarren postuan dago eta horrela Lauko Finaletan ez du Loiola aurrean izango. La Salleri 37-79 irabazi zion eta finalerdietan Easoi izango dute aurkari. Loiolak Fundación 5+11 taldearen aurka jokatuko du. La Sallek seigarren postuan bukatuko du garaipen bakarrarekin eta sentsazio honekin.\nLointek Gernika Bizkaia Play-Offetara, ate handitik Hurrengo sarrera :


Glutenaren aurkako guda zentzugabea? — Gaztezulo\nGlutenaren aurkako guda zentzugabea? Zeliakoek ez dute beste erremediorik, baina azkenaldian, beharrik izan gabe, glutenik gabe jaten hasi dira asko eta asko, osasuntusagoa delakoan; hala ote da? https://www.gaztezulo.eus/albisteak/glutenik-gabeko-elikagaiek-ezkutatzen-dutena https://www.gaztezulo.eus/albisteak/glutenik-gabeko-elikagaiek-ezkutatzen-dutena/@@download/image/gluten-free.jpg\nZoritxarrez, urtero %15 igotzen da zeliakoak direnen kopurua, eta geroz eta zabalduagoa dago glutenarekiko intolerantzia. Ez da erraza glutenik gabe bizitzea; uste baino elikagai gehiagok dute glutena, eta soilik norberak edo gertukoren batek jasaten duenean konturatzen gara zenbat elikagai eta edari dauden debekatuta zeliakoentzat. Paraleloki, geroz eta gehiago dira glutenik gabe ekoitzitako produktuak; egun, zeliakoek glutenik gabeko ogia, garagardoa edota pasta aurkitu dezakete supermerkatuan. Hori bai, produktu horiek garestiagoak dira, eta gainera, glutena ordezkatzeko bestelako elementu batzuk txertatzen dizkiete.\nHori da beharrik gabe glutena zokoratzen duten askok ez dakitena; azkenaldian oso modan jarri da glutenik gabe bizitzea, nahiz eta glutenari alergiarik ez izan. Bada glutenik gabe bizitzea osasuntsuagoa dela uste duenik, baina hori ezbaian jarri dute osasun adituek; izan ere, glutenik gabeko elikagaiek bestelako gehigarriak dituzte, eta beti ez dira osasunerako egokienak izaten.\nIkerketen arabera, zeliakoak loditu egiten dira glutenik gabeko jakiak kontsumitzen hasten direnean; horrekin batera, kolesterola igo egiten da eta baita triglizeridoak ere. Hori jakinda, zentzurik ba ote du beharrik gabe glutenik gabe bizitzea?\nGlutenaren aurkako modan, saltzeko produktu berri bat asmatu dute; glutenik gabeko xanpua. Glutenak digestio aparatuari eragiten diola jakinda, zentzua ikusten al diozue? Zer uste duzue?


Aiaraldea | "Zentzumen esperientziak", Aiaraturren bisita turistiko berriak\n"Zentzumen esperientziak", Aiaraturren bisita turistiko berriak\tAstelehena, 23 Uzt 2012 Gaurdanik bertatik erreserbatu daiteke zentzumenen gozamenerako Aiaraturrek paratu duen turismo eskaintza berria: “Zentzumen esperientziak”. Baserriko bizimodua bertatik bertara ezagutzeko, globoan hegan egiteko edota ardoterapiako zirkuitu batean erlaxatzeko aukera ematen duen ekimen berri honek Orduña Bainuetxe Hotelean egindako jendaurreko aurkezpenean izan zuen abiapuntua. Bertan egon ziren Pilar Zorrilla Eusko Jaurlaritzako Turismo sailburuordea, Hernando Lacalle Aiaraturreko presidenteordea, eta Aiaraldeko alkateak eta enpresa eta ostalaritzako ordezkariak.\nHernando Lacallek, Aiaraturreko presidenteordeak adierazi zuenez, «jarduera ezberdin eta dibertigarrien bila dabiltzan eta protagonistak eurak izan nahi duten turistei begira eratu dugu ekimen hau».\nIldo horretan, hiru esperientzia mota prestatu ditu Aiaraturrek: lehenengoa, “Tradizioa familia-giroan”, familientzat da, eta upategi bat edo baserri bat bisitatzeko, edo haurtzaindegi zerbitzua erabili eta “txakolinaren ibilbide”ko menu bat dastatzeko aukera ere eskaintzen du. Bigarrenak, “Nerbioiren iturburua zerutik” izenekoak, ausartenei globoan eta parapentean hegan egiteko, zaldi gainean ibiltzeko, arroilak jaisteko eta espeleologia egiteko bidea emango die.\nAzkena, “Txakolinaren ahogozoa”, hedonistenentzat da. Ardoterapia zirkuituak eginez eta txakolin upategiak bisitatuz asebeteko dituzte euren itxaropenak lasai eta patxadatsu gozatu zale diren haiek.\nIbilbide hauetako bakoitzaren prezioa 5 eurotik aurrera da, eta erreserbak www.aiaraldea.org. web gunean egin behar dira.\nInformazio gehiago jakiteko, jo Laudioko Turismo Bulegora edo deitu 944 034 930 telefonora.\tGustatzen zaizu? Tweet bat zure jarraitzaileentzat!\tKategoria honetako gehiago:\n← Txakolin Ibilbideko artea\tXarmant estatuko ardo onenetariko bat →


RAW, irudi digital gordinak | Consumer\nRAW, irudi digital gordinak\n"Negatibo digitala" ere esaten zaio, eta formatu horrek argazkiak hartzen ditu kamera automatikoek aplikatzen dituzten zuzenketetako bat ere egin gabe.\nIrudia: Steffen Boelaars\n"raw" terminoak "gordina" esan nahi du ingelesez, eta eraldatu ez den zerbaiti dagokio. Horregatik eman zaio izen hori argazkiak inolako zuzenketarik gabe hartzeko aukera ematen duen irudi-formatuari. Réflex kamera digitaletan eta gama altuko konpaktu batzuetan erabil daiteke Raw. Berez ez da irudi-artxibo bat, lenteak jasotako informazioaren multzoa baizik. Abantaila bat du: erabiltzaileak berak nahi bezala manipulatzen du irudia, prozesu automatikorik gabe. Profesionalentzako eta erabiltzaile sortzaile eta zorrotzenentzako alternatiba da.\nArgazki digitalen erabiltzaile zorrotzak\n/imgs/2008/07/raw3.xl.1.jpgGero eta erabiltzaile-talde handiagoak fideltasun itsua du formatu horretan, ematen duen informazioaren purutasuna dela eta.\nGero eta gutxiago bada ere, Raw formatu gutxi erabiltzen da argazkilaritza digitalean, baita profesionalen artean ere, arrazoi askorengatik, adibidez, teknologia horren erabiltzaileek berehala erabili behar dutelako. Eskakizun horri berez dei dakioke, irudi digitalaren abantaila handienetako bat, zalantzarik gabe, emaitzak azkar lortzea baita. Ez da inongo errebelaturen zain egon behar, eta kamerak jasotzen duena zuzenean bertatik inprimatu edo argitaratu daiteke.\nHala ere, gero eta erabiltzaile gehiago daude formatu horrekiko fideltasun itsua dutenak, ematen duen informazioaren purutasuna dela eta. Informazio hori ez da erabiltzen den irudi-artxibo bat, JPG edo TIFF formatuetan jasoa bezala, baizik eta leiarrak inolako egiturarik gabe hartutako bitak soilik.\nOndorio praktikoetarako, horrek hainbat gauza esan nahi du. Lehenik eta behin, argazkia botatzean RAW formatua hautatzeak esan nahi du kamerak ez diola aplikatuko gainerako formatuetan aplikatzen diren iragazki (edo zuzenketa) automatikorik. Irudia, beraz, egoera gordinean egongo da, eta erabiltzaileak hartu beharko ditu gero ordenagailuan beharrezkotzat jotzen dituen doikuntzak.\nEzaugarri horrek manipulatzeko askatasun handia ematen die argazkilari zorrotzei eta denbora luzez, baina RAW formatu deserosoa da, eta, batez ere, ez da batere egokia berehalako emaitzak lortzeko: RAWko irudia ezin da inprimatu edo argitaratu ganberatik emaitza "artistiko" batekin ateratzen den bezala, baizik eta, lehenik, lehen aipatutako formatu "erabilgarri" batera pasatu behar da (JPG, TIFF, etab.). ).\nGainera, kalitate txikiko irudia da, argazkia ateratzeko unean atzemandako akats eta zarata guztiak baitakartza. RAWn irudi bat hartzen bada, gero bera JPG formatuan, eta alderatu egiten badira, RAWn gaizki ikusiko dira kolore-balantzeak, distira hilgarria agertuko da eta ikuspegia zehaztugabea eta lausoa izango da.\nEz da ohiko irudi-fitxategi bat, JPG edo TIFF bezala, baizik eta leiarrak inolako egiturarik gabe hartzen dituen bitak.\nFormatu hori geroago argitaratu behar da, berariazko programen bidez. Hori dela eta, prentsako argazkilari gehienek RAW formatua erabiltzen dute, motelegia delako. Baina "gordina" izateak "negatibo digitaltzat" hartzea eragiten du, geroko manipulazio mota guztiak onartzen baititu, eta hori ezinezkoa litzateke ganberaren iragazkietatik igarotako irudi batean.\nBestalde, RAW irudiak beste formatu batzuek baino askoz informazio gehiago du. JPG irudi batean pixel bakoitzeko 24 biteko informazioa dago (irudi digitala pixel izeneko karratu uniformetan banatzen da), eta RAW formatuak 48 bit ditu pixel bakoitzean.\nIzan ere, kamera digitalek aplikatzen dituzten zuzenketa automatikoen ondorioz, informazioa selektiboki murrizten da, eta, emaitza hobetu arren, neurri handi batean, kalitate handiagoko argitalpenak lortzea eragozten dute. RAWn, aldiz, dena gordetzen da, akatsak barne.\nRAWren ezaugarri bereziek hainbat arlotan dituzte abantailak: kamera digitalen zurien balantzea, askotan, estandarizatze lehenetsia da, eta ez dator bat beti argazki bat ateratzeko baldintzekin. Oinarri-balioa denez, gero ezin da doitu, eta hori egin daiteke RAW formatuan. Gauza bera gertatzen da kolorearen tenperaturarekin, non kamera-iragazki batek lortutakoak baino emaitza sortzaileagoak lor baitaitezke.\nAntzeko zerbait gertatzen da kontraste- eta asetasun-parametroekin: beste formatu batzuek balio horien estrapolazioa eskaintzen dute aurrez ezarritako taula batzuen arabera, baina, oro har, ez datoz bat jatorrizko irudiarekin. RAWrekin, alderdi horietako balio errealetatik abiatzen da, eta, beraz, ordenagailuarekin nahi den noranzkoan hobetu daitezke (distira gehiago edo kontraste gehiago), betiere, ikusi zen horretatik abiatuta, ez kamerak ezartzen duenetik abiatuta.\nKamera digitalen batez besteko balio automatikoa ere bada ikuspegia. Aldiz, RAW erabiliz gero, irudiak desfokatuta agertzen dira, edo, gutxienez, ez dira ongi fokatzen, baina beti da hobea ordenagailu baten prozesadorearen eta edizio-programa ahaltsu baten atzealdeko ikuspegi digitala, kamera eskuan automatikoki zuzentzea baino.\nAzkenik, RAW formatuak diafragma irekitzeko edo ixteko bost urrats izan ditzake gehienez, eta bost irudi gisa itzul daitezke argi-esposizio desberdinera. Hartara, erabiltzaileak egokien iruditzen zaion esposizio-mailan lan egin dezake.\ndigital formato raw-eu formato-eu imagen-eu kamerak


Emakumezkoen lepodun lepoarekin soinekoa\nkolorea Green Orange Pink Yellow\nL / Berdea M / Berdea S / Berdea XL / Berdea L / Laranja M / Laranja S / Laranja XL / Laranja L / Arrosa M / Arrosa S / Arrosa XL / Arrosa L / horia M / horia S / Horia XL / Horia\nSexy V-Neck Long Sleeve Slim Floral Printed Women Bodysuit - L / Green atzeraordetuta dago eta stockean itzuli bezain laster bidaliko da.\nEstiloa: Casual, Sexy\nDenboraldia: udan, udazkenean, udaberrian\nOraingoan: club, festa janzten gorputza\nBeso: manga osoa\nLepoko: lepo sakona\nElementuaren zenbakia: DHJ618\nOharra: jarraitu tamaina taulan zorrozki tamaina hautatzeko. Ez hautatu zuzenean zure ohituren arabera. Tamaina 2-3cm izan daiteke eskuzko neurketa dela eta. Kontuan hartu neurtzen duzunean. Modeloaren neurketa:\nAltuera / Pisua: 175cm / 54KG\nJantzi tamaina: S\nNeurketa: 86 / 64 / 92\nokako bidalketa azkar eta kalitate oneko lan guztiak ezin hobeto funtzionatzen dute\nProduktu bikaina !, eta entrega azkarra Erresuma Batuan\nEderra da, irudi bezala\nMuy bonito y la tela de muy buena calidad


Euskaldunen errenta % 3,9 igo zen 2017an - Deia\nEuskaldunen errenta % 3,9 igo zen 2017an\nEuskal AEko batez besteko familia-errenta 42.940 €-koa izan da 2017an, aurreko urtean baino % 1,9 gehiago\ndeia.eus 09.02.2020 | 19:55\nEncuesta sondeo euskobarometro Oskar González\nEncuesta sondeo euskobarometro\nEuskal AEko batez besteko familia-errenta 42.940 €-koa izan da 2017an\nBILBO. Pertsonen eta Familien Errentaren Estatistikak 2017. urteko errentari buruzko datuak ezaguarazi ditu. Bertan, euskaldunen errenta pertsonala % 3,9 igo zela ikusi ahal da, aurreko urtearekin konparatuta. Familia-errentari dagokionez, % 1,9ko igoera izan zuen Euskadin. Batez besteko errenta pertsonala 21.083 €-koa zen.\nLurralde-banaketari dagokionez, ia 2.000 €-ko aldea dago Gipuzkoan lortutako batez besteko errenta pertsonalaren (22.086 €) eta Bizkaian (20.654 €) eta Araban (20.410 €) lortutakoen artean. Bizkaiak gorakada handiagoa izan du aurreko urtearekin alderatuta (+%4,2), Gipuzkoaren (+%3,9) eta Arabaren (+%2,6) aldean.\nHiriburuetan, aipatutako lurralde arteko aldeak areagotu egiten dira: Donostian bizi diren pertsonen batez besteko errenta 25.141 €-koa da, Bilboko 21.245 €-koa eta Gasteizko 20.643 €-koa baino handiagoa. Donostiak eta Bilbok Euskal AEko batezbestekoa gainditzen dute, eta Gasteiz, berriz, azpian da.\n18 urte eta gehiago dituzten egoiliarren artean eta errentaren banaketari dagokionez, %60,1 daude Euskal AEko batez besteko errentaren azpitik, baina hartu behar da kontuan, dena den, ezen multzo horretan daudela sartuak baita 2017an errentarik batere jaso ez dutenak ere (%12,9). Beste muturrean, populazioaren %11k du batezbestekoa bikoizten duen errentarik; alegia, 42.166 € pasa.\nBiztanleria bi zati berdinetan banatzen duen errenta zein den adierazten duen adierazlea da mediana. 2017an balio hori 16.371 €-koa izan da; hau da, Euskal AEko adin nagusiko biztanleen erdiek urtean 16.371 €-tik gorako batez besteko errenta pertsonala dute, eta beste erdiek errenta txikiagoa.\nErrenta erabilgarria kontuan hartuta ?hots, guztizko errentari errentaren gaineko zerga eta langilearen konturako gizarte-kotizazioak kenduta?, alde batzuk dira hiru lurraldeen artean. Halatan, 2017an Euskal AEko osorako errenta erabilgarria 17.615 €-koa izan zen (aurreko urtean baino %3,6 gehiago), eta Gipuzkoan 18.470 €-koa, Bizkaian 17.238 €-koa eta Araban 17.084 €-koa.\nGenero-aldeari dagokionez, ikus daiteke Euskal AEko gizonen errenta emakumeena baino 10.000 € handiagoa dela. Hala, gizonek 26.519 €-ko batez besteko errenta dute, eta emakumeek 16.074 €-koa. Alderik handiena 65-69 urte bitartekoen artean erregistratu da; tarte horretan gizonek 17.309 €-tan gainditzen dituzte emakumeak.\nAdinaren arabera, guztizko errenta pertsonal handiena 55 eta 59 urte bitartean lortzen da, bai emakumeen kasuan, bai gizonen kasuan ere, eta 27.387 €-ko batez besteko errenta lortzen da multzo osorako, emakumeentzat 20.747 €-koa eta gizonentzat 34.436 €-koa.\nErrentaren %60,1 lanetik dator\nEuskal AEko egoiliarrek 2017ko ekitaldian jasotako errentaren osaerari dagokionez, errentaren %60,1 lanetik dator, batez beste 12.681 € (aurreko urtean baino 500 € gehiago), %26,9 transferentzia edo gizarte-prestazioetatik (5.662 €), %4,7 jarduera ekonomikoetatik (995 €) eta %8,3 kapitaletik, higigarria zein higiezina (1.744 €).


belen ahoskatzea: nola ahoskatu bel Turkiera, Frantsesa, Volapük, Italiera, Indonesiera, Piamontera, Espainiera, Euskara, Poloniera, Katalana, Afrikaans, Klingon, Azerbaijanera, Nederlandera, Kurmanji, Esloveniera, Lombardiera, Portugesan\nNola ahoskatu bel\nbelen ahoskatzea hemen Turkiera [tr]\nbeln ahoskera Ahoskatu duenak: dabadis (Turkia, Gizonezkoa)\nbeln ahoskera Ahoskatu duenak: Arda (Turkia, Gizonezkoa)\nHobetu dezakezu? Zure ahoskatzea desberdina da? Ahoskatu bel Turkieran\nPartekatu bel-ren ahoskera Turkieran:\nbelen ahoskatzea hemen Frantsesa [fr]\nbeln ahoskera Ahoskatu duenak: spl0uf (Frantzia, Gizonezkoa)\nbeln ahoskera Ahoskatu duenak: Mosaique (Frantzia, Emakumezkoa)\nHobetu dezakezu? Zure ahoskatzea desberdina da? Ahoskatu bel Frantsesan\nPartekatu bel-ren ahoskera Frantsesan:\nbel adibidea esaldi batean\nLa belle plume fait le bel oiseau.n ahoskera Ahoskatu duenak: Pat91 (Frantzia, Gizonezkoa)\nbelen ahoskatzea hemen Volapük [vo]\nbeln ahoskera Ahoskatu duenak: slin (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu bel Volapükn\nPartekatu bel-ren ahoskera Volapükn:\nbelen ahoskatzea hemen Italiera [it]\nbeln ahoskera Ahoskatu duenak: Ariela_ (Italia, Emakumezkoa)\nbeln ahoskera Ahoskatu duenak: pillola (Italia, Emakumezkoa)\nHobetu dezakezu? Zure ahoskatzea desberdina da? Ahoskatu bel Italieran\nPartekatu bel-ren ahoskera Italieran:\nNelle sere d'estate si sente un bel cicalio.n ahoskera Ahoskatu duenak: mystinsun (Italia, Gizonezkoa)\n"...ma che bel visino che ha questa bambina"n ahoskera Ahoskatu duenak: mahope (Espainia, Emakumezkoa)\nbelen ahoskatzea hemen Indonesiera [ind]\nbeln ahoskera Ahoskatu duenak: frx1 (Estatu Batuak, Gizonezkoa)\nHobetu dezakezu? Zure ahoskatzea desberdina da? Ahoskatu bel Indonesieran\nPartekatu bel-ren ahoskera Indonesieran:\nbelen ahoskatzea hemen Piamontera [pms]\nbeln ahoskera Ahoskatu duenak: claudiobertoni (Italia, Gizonezkoa)\nHobetu dezakezu? Zure ahoskatzea desberdina da? Ahoskatu bel Piamonteran\nPartekatu bel-ren ahoskera Piamonteran:\nI l'ai sotsignà un contrat sensa leslo. Quandi i l'ai lesulo bin, i l'ai capì che a l'an fame un bel trocion !!!n ahoskera Ahoskatu duenak: claudiobertoni (Italia, Gizonezkoa)\nbelen ahoskatzea hemen Espainiera [es]\nbeln ahoskera Ahoskatu duenak: ConchitaCastillo (Espainia, Emakumezkoa)\nHobetu dezakezu? Zure ahoskatzea desberdina da? Ahoskatu bel Espainieran\nPartekatu bel-ren ahoskera Espainieran:\nbelen ahoskatzea hemen Euskara [eu]\nbeln ahoskera Ahoskatu duenak: elipociello (Espainia, Emakumezkoa)\nHobetu dezakezu? Zure ahoskatzea desberdina da? Ahoskatu bel Euskaran\nPartekatu bel-ren ahoskera Euskaran:\nbelen ahoskatzea hemen Poloniera [pl]\nbeln ahoskera Ahoskatu duenak: gorniak (Polonia, Gizonezkoa)\nHobetu dezakezu? Zure ahoskatzea desberdina da? Ahoskatu bel Polonieran\nPartekatu bel-ren ahoskera Polonieran:\nbelen ahoskatzea hemen Katalana [ca]\nbeln ahoskera Ahoskatu duenak: mrr_forvo (Espainia, Gizonezkoa)\nHobetu dezakezu? Zure ahoskatzea desberdina da? Ahoskatu bel Katalanan\nPartekatu bel-ren ahoskera Katalanan:\nbelen ahoskatzea hemen Afrikaans [af]\nbeln ahoskera Ahoskatu duenak: moonunit7 (Hegoafrika, Gizonezkoa)\nHobetu dezakezu? Zure ahoskatzea desberdina da? Ahoskatu bel Afrikaansn\nPartekatu bel-ren ahoskera Afrikaansn:\nbelen ahoskatzea hemen Klingon [tlh]\nbeln ahoskera Ahoskatu duenak: Vortarulo (Alemania, Gizonezkoa)\nbeln ahoskera Ahoskatu duenak: Reiko (Brasil, Gizonezkoa)\nHobetu dezakezu? Zure ahoskatzea desberdina da? Ahoskatu bel Klingonn\nPartekatu bel-ren ahoskera Klingonn:\nbelen ahoskatzea hemen Azerbaijanera [az]\nbeln ahoskera Ahoskatu duenak: sevinc (Azerbaijan, Emakumezkoa)\nHobetu dezakezu? Zure ahoskatzea desberdina da? Ahoskatu bel Azerbaijaneran\nPartekatu bel-ren ahoskera Azerbaijaneran:\nbelen ahoskatzea hemen Nederlandera [nl]\nbeln ahoskera Ahoskatu duenak: Ilari (Herbehereak, Gizonezkoa)\nHobetu dezakezu? Zure ahoskatzea desberdina da? Ahoskatu bel Nederlanderan\nPartekatu bel-ren ahoskera Nederlanderan:\nbelen ahoskatzea hemen Kurmanji [kmr]\nbeln ahoskera Ahoskatu duenak: ramazan (Turkia, Gizonezkoa)\nHobetu dezakezu? Zure ahoskatzea desberdina da? Ahoskatu bel Kurmanjin\nPartekatu bel-ren ahoskera Kurmanjin:\nbelen ahoskatzea hemen Esloveniera [sl]\nbeln ahoskera Ahoskatu duenak: whitelion (Eslovenia, Emakumezkoa)\nHobetu dezakezu? Zure ahoskatzea desberdina da? Ahoskatu bel Eslovenieran\nPartekatu bel-ren ahoskera Eslovenieran:\nbelen ahoskatzea hemen Lombardiera [lmo]\nbeln ahoskera Ahoskatu duenak: Aldedogn (Italia, Gizonezkoa)\nHobetu dezakezu? Zure ahoskatzea desberdina da? Ahoskatu bel Lombardieran\nPartekatu bel-ren ahoskera Lombardieran:\nbelen ahoskatzea hemen Portugesa [pt]\nbeln ahoskera Ahoskatu duenak: leona (Brasil, Emakumezkoa)\nHobetu dezakezu? Zure ahoskatzea desberdina da? Ahoskatu bel Portugesan\nPartekatu bel-ren ahoskera Portugesan:\nAusazko hitza: zarafet, hükûmet, ummadık, ekşi sözlük, Türk\nEskatu ahoskera berri bat Ahoskatzea hemen: Afrikaans Azerbaijanera Esloveniera Espainiera Euskara Frantsesa Indonesiera Italiera Katalana Klingon Kurduera Lombardiera Nederlandera Piamontera Poloniera Portugesa Turkiera Volapük


Gelako esperimentuak by jorge.arce - issuu\nSOINUA, ARGIA ETA BEROAREKIN ESPERIMENTUAK 2017/18 IKASTURTEA 5.C\nBeroaren hedapena Hipotesiak: Maialen, Nerea eta Gotzon: Guk pentsatzen dugu metalezkoa izango dela. Metalak beroa oso bizkor xurgatzen du beroa eta horren ondorioz gurinari pasatuko dio eta hori kondukzioa deitzen da.\nLuis: Egurrezko koilaratik lehenengo jausiko da gurina, gero metalezkoa eta azkenik plastikozkoa. (ez da bete)\nMaterialak: Hiru motatako koilarak egurrezkoa, metalezkoa eta plastikozkoa, pote bat eta gurina.\nNola egin: Potean ura irakiten jarri. Gero koilara sartu barrura eta amaitzeko koilaren puntan gurina jarri. Ze koilaratako gurina jaitsiko da lehenago??\nOndorioak: Hipotesia bete da eta metalezko koilaratik erori da gurina; izan ere metalak beroa hobeto transmititzen baitu (beroaren eroale ona delako).\nPeriskopioa HIPOTESIAK Argiaren islapena egingo dugu. Bi ispilu jarriko ditugu bat goian eta beste bat behean.. Goiko ispilua pixka bat okertuta jarriko dugu eta orduan goiko ispiluak jasotzen duen argia beheko ispiluari islatuko dio eta beheko ispiluan goiko ispiluak ikusi duen objektua behekoan ere ikusiko da. MATERIALAK: 1-. 4 Tetrabrik 2. 2 ispilu 3. Artaziak 4. Purpurina asko (nahi baduzu). 5. zeloa Nola egin? 1.- Tetrabrik bati bi aldeak moztuko dizkigu. 2.Beste bi tetabrikei alde bat bakarrik moztuko diegu. 3.-Alde bat bakarrik moztu diegun tetabrikean lehiotxo bat egingo diegu bakoitzariâ€Ś 4- Moztu dugun lehitxoetan bi ispilu kokatuko ditugu. 5- Eta zeloa ipiniko ditugu dena mantentzeko eta horrela ez jauzteko. Ondorioa:Gure hipotesian idatzi duguna atera da eta oso dibertigarria da.\nSOINUAREN HEDAPENA ● HIPOTESIAK: - Uste dugu, soinuak uhinak direnez diapasoia uretara hurbiltzen dugunean uhinak uretan ikusiko ditugula. ● -\nMATERIALAK: Diapasoia edo metalezko xafla bat. Iltze handi bat Urez betetako ontzia\n● NOLA EGIN DUGU: 1.Diapasoia edo metalezko xafla ltziarekin kolpatu dugu. 2. Diapasoia edo metalezko xaflauraren gainean ipini dugu. ● ONDORIOAK: Uhinak uretan ikusi ditugu eta baita belarrian igerri ditugu.\nNEWTONEN GURPILA HIPOTESIAK: Uste dugu ondo aterako dela. Gurpilak koloreak galtzen badu ondo atera dela esan nahi du. Ez badu kolorea galtzen ez dugula ondo egin ez esan nahi du. MATERIALAK: Kartulinazko bi gurpil koloreak:gorria,berdea,laranga,morea,urdiĂąa,horia eta argi morea. Kanika bat eta zeloa. NOLA EGIN DUGU? Lehenengo kartulinasko bi gurpil egin ditugu. Geroago margotu egin dugu ostadarra kolorez. Ondoren gurpilaren erdian zulo bat egin dugu eta kanika bat jarri dugu zeloz itsatsita gurpilaren zuloan. Azkenik gurpilari bueltak eman kolore galdu arte.\nONDORIOAK: Ez zaigu oso ondo atera, koloreak gehiegi markatu dugulako eta atera zaigu bueltak ematean. Hala ere, bai ikusi da abiadura handia zuenean, hasieran, gris-zurixka kolorea atera dela. Argia abiadura handian doanean zuria delako, eta abiadura moteltzen denean koloreak ateratzen dira.\nBegi-ninia argiaren arabera duen portaera Hipotesiak: -Nik uste dut begi-ninia ispilu baten aurrean linternarekin argiztatzen duzunean begi ninia itxi egingo dela. - Nik uste dut begi ninia txikiagoa egingo dela argiagatik. - Nik uste dut lehenengo begi-ninia argi barik handia egongo dela eta orduan, linterna pizten dugunean oso-oso txikia geratuko dela. -Materialak: Linterna, ispilua. -Nola egin: Lehenengo ispilu baten aurrean jarri eta begiratu nola daukazu begi-ninia. Ondoren itxi begiak bost segundo. Gero zabaldu begiak eta begiratu begi-ninia. Azkenik piztu linterna eta argitu begia. Ikusiko duzu zer gertatuko den. -Ondorioak: Begi-ninia ispilu aurrean jartzen baduzu eta linternarekin argitzen baduzu begi-ninia handituko zaizu.\nBegiaren funtzionamendua Hipotesiak: - Nik esperimentu honen bitartez uste dut objetu bat ipintzen badugu aldrebes ikusiko dela. - Esperimentu honekin aldrebes ikusiko dela. Linternarekin argitaratzen duen objetua aldrebez ikusiko dela, kristalinoagaitik. -Nik uste dut objeto hori ipintzen duzunean aldrebes ikusiko dela.\nMaterialak: kartulina beltza, kartulina zuria, linterna eta arrain-ontzia barruan urarekin. Nola egin: Lehenengo, kartulina beltzan zulo bat egin. Ondoren kartulinaren atzean arrain-ontzi bat jarri eta arrain-ontziaren atzean papel zuri bat. Gero, kartulinaren aurrean objetu bat jarri. Azkenik linternarekin argiaztatu objetua. Ikusiko duzu zelan jarri duzun objetua papelan aldrebez ikusiko duzun. Ondorioak: Linternarekin argitaratzen duen objetua aldrebez ikusiko dela, kristalinoagaitik.\nOSTADARRA Hipotesiak: Guk uste dugu ondo aterako dela baina eguzkiaren argiarekin hobeto aterako dela.\nMateriala: Baso bat piko egiten duena , ura, 1 kartulina zuri, kartulina 1 beltza.\nNola egin dugun: Lehenengo\nura bota dugu. Geroago kartulina\nzuriaren gainean jarri dugu edalontzia. Ondoren kartulinari zulo txiki bat egin dugu. Azkenik linterna batekin edalontziari argia eman eta ostadarra polit bat aterako da. Kristalezko edalontzi batean.\nPixka bat atera da, baina ez dira kolore guztiak atera\nbaina espero dugu eguzkiaren argiarekin hobeto ateratzea.\nLenteak Hipotesiak: Nerea: Linternaren argi izpiak luparen bidez pasatzen direnean elkartzen dira. Luis: Lentearen bidez argi lerro guztiak puntu batean elkartzen dira. Maialen eta Gotzon: Guk pentsatzen dugu depende lentea argia zabaldu edo itxi egingo dela. Materialak: Lupa bat, lenteak, linterna (argia) Nola egin: Lupa linternaren aurrean jarri eta argia zabaldu edo itxi egingo da.\nOndorioak: Argi izpiak batu egiten dira.\nSOINUAREN HEDAPENA ● HIPOTESIAK: - Suapistu eta gero ez dela soinua egongo - Sua piztu eta baino lehen soinua dago. ● MATERIALA: - Mutur zabala duen botila bat eta kortxoa - Kaskabiloa (kriskitina, txintxarria) - Pospoloak edo piz gailua - Alkohola - Burdin haria - Kotoia\n● NOLA EGIN DUGU: 1.kaskabiloa kortxoa lotu dugu, burdin hariz 2.kortxoa botilari jarri diogu.(ondo itxi behar dugo,zirrikiturik utzi gabe) 3.Botilari eragin diogu.Kaskabiloak soinua egiten ahal du??? 4.kortxoa botilatik kendu dugu eta gero alkoholez bustitako kutuna barruan sartu\n5.pospoloa piztu dugu eta botila barrura bota kotoia su har dezan. 6.botila kortxoarekin ahalik eta azkarren estali dugu. 7.sua itzaltzen denean eragin botilari. â—? ONDORIOAK: suarekin oxigenoa erre da eta kaxkabiloaren soinua ez genuen entzuten.\nARGIAREN PROPIETATEAK (ISLAPENA ETA ERREFRAKZIOA) 1. esperimentua Hipotesiak: -Ispiluari esker kartulina beltzean islatuko direla gauzak eta, kartulina beltzari begiratzen badugu gauzak ikusiko dira. Materialak: -ispilua -kartulina beltza -linterna Nola egin: Lehenengo kartulinari egin ebakidura bat, ondoren gela ilun batera joan eta ispilua kartulinaren aurrean jarri, bukatzeko kartulinaren atzean linterna jarri. Ondorioak: Islapenari esker argia berriro bueltatzen da, norabide zuzenean.\n2.esperimentua Hipotesiak: -Argia urarekin moteldu egiten da eta horrekin batera norabidea aldatu eta deformatuta dagoela dirudi.\nMaterialak: -arkatz bat -ura -kristalezko edalontzia\nNola egin: Esperimentu hau egiteko, lehenengo kristalezko edalontzia urez bete. Eta gero arkatzaren erdia barruan sartu, orain arkatza hartzen duzun bitartean aldeetatik ikusi zer gertatzen den.\nOndorioak Arkatza lekuz aldatuta edo deformatuta dagoela ematen du. Argiaren abiadura moteldu da eta horregatik ikusten dugu horrela.\n3.esperimentua Hipotesiak: -Ura botatzen dugunean txanpona ikusiko dugula, txanpona islapenari ezker ikusiko dugu bigarren esperimentuarekin gertatzen den berdina.\nMaterialak: -edalontzi bat (opakoa) -txanpon bat -ura -makil edo arkatz bat\nNola egin Lehenik, taza batean txanpon bat jarri behar duzu. Gero atzerago joan txanpona ez ikusi arte. Ondoren arkatza txanponaren gainean jarri txanpona ez mugitzeko, bukatzeko arkatza hartzen duzun bitartean ura bota.\nOndorioak: Errefrakzioari ezker txanpona ikusi ahal da, handiagoa dirudi eta horregatik ikusi al duzu.


topic_facet:"Lanbide Heziketa" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Dietetika (Heziketa zikloa). Goi maila" author_facet:"D´Elikatuz. Elikadura eta Gastronomia zentroa"\nProposatutako gaia: Lanbide Heziketa Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Dietetika (Heziketa zikloa). Goi maila Egilea: D´Elikatuz. Elikadura eta Gastronomia zentroa\nDietetika (Heziketa zikloa). Goi maila 4 Elikadura orekatua (Modulua) 4 Etxez Etxeko Laguntza (Modulua) 4 Gastronomia eta nutrizioa (Modulua) 4 Gizarte eta kultur zerbitzuak (Lanbide Arloa) 4 Gorputz eta kirol ekintzak (Lanbide Arloa) Gehiago ... Lanbide Heziketa 4 Landa inguruneko gorputz eta kirol ekintzen gidaritza (Heziketa zikloa). Erdi maila Mendekotasun-egoeran dauden pertsonentzako arreta (Heziketa Zikloa). Erdi maila 4 Oinarri biologikoak,osasuna eta lehen sorospenak (Modulua) 4 Osasun arreta (Modulua) 4 Osasungintza (Lanbide Arloa) 4 Ostalaritza eta Turismoa (Lanbide Arloa) 4 Sukalde zuzendaritza (Heziketa zikloa). Goi maila 1 Haur hezkuntza (Heziketa zikloa). Goi maila 1 Haurraren autonomia pertsonala eta osasuna (Modulua) Guztiak ikusi ... gutxiago ...


Xabier Madariaga, telebistako pantailatik Donostiako Deustuko ikasleengana – Infocom\nInfocom > Ikasketak > Ekintza extrakurrikularrak > Xabier Madariaga, telebistako pantailatik Donostiako Deustuko ikasleengana\nAinhoa Anduaga ∿ 8 de azaroa de 2012\nIngalaterra, Bilbo, Jerusalem, Madril, Bilbo eta Paris. Xabier Madariagak (@XMadariagaI) ikasketak amaitu zituenetik maleta hartu eta ez da gelditu. Mikrofonoarekin hara eta hona ibili da. Azkenengo geldialdia, pare bat ordutarako izan bada ere, Deustuko Unibertsitatea izan da. Pasa den asteazkenean, urriak 30, Donostiako campusean egon zen, “Komunikazioko profesional baten egunez eguneko jarduna” zikloa zela eta. Maila ezberdinetako Komunikazioko ikasleak bildu ziren bere hitzak entzutera.\nUnibertsitatetik irten eta gaur egunera arte izan duen ibilbidea azaldu zuen. Xabier Madariagak guztira hamar urte daramatza EITBn: oraindik ikasle zela, Ingalaterratik noizbehinka kronikak egiten zituen Euskadi Irratirako. Bere hitzetan, “hedabidea bera da eskolarik onena”. Irratitik telebistara egin zuen salto, eta ETBn egon zen bekadun. Argi zuen bere tokia ez zela erredakzioa, atzerria baizik: Londres zen bere helmuga, Ingalaterrako aurreko esperientzia onak bultzatuta. Gauzak ez zitzaizkion nahi bezala atera, eta destinoz aldatu behar izan zuen. Ekialde Hurbilean pentsatu eta Jerusalemerako hegazkina hartu zuen. “Urte bakarra izan behar zen egonaldia hiru urte luzatu zen”, zioen. Dudarik gabe, bere ibilbide profesionaleko urte hoberenak izan zirela ziurtatu zuen, baina baita gogorrenak ere. Euskal Herritik gertuago egotearen beharraren aurrean, urte beterako Madrilera joatea erabaki zuen, eta hortik oraindik ere etxetikgertuago, Bilboko erredakziora.\nBere azalpenak bideoekin eta entzuleei zuzendutako galderekin txandakatu zituen, alegia, dinamikoa izan zen hitzaldia. Ikasleak gogotsu ibili ziren Madariagaren istorioak aditzen eta parte hartzen, batez ere bukaeran galderen txanda izan zutenean.Jada hirugarren urtea da EITBren Parisko korrespontsala dela. Gaur egun egiten duen lana azaltzeko hauteskundeetan oinarritu zen; izan ere, aurtengo Frantziako hauteskundeak bete-betean egokitu zaizkio. “Hauteskundeak parean tokatzea hoberena da atzerrian lan egiten duen kazetari batentzat”, batez ere kontuan hartzen badugu korrespontsal baten lanaren %70ak nazioarteko politikarekin zerikusia duela. Kazetari batentzat hauteskunde kanpaina baten berri ematea zer suposatzen duen azaldu zuen, baita komunikagarri diren istorioak zeintzuk izaten diren ere. Pare bat minututako kronika edota bideo bat egiteko kontuan izan behar diren alderdien inguruan ere mintzatu zen.\nEgungo egoera sumatuta, eta etorkizun batean bere bidea jarraitzekotan dauden ikasleak izanda, aholku bat emateko eskatu zioten Madariagari. Argia izan zen: “Bideratu indar guztiak nahi duzuena egiteko. Ezer ez da ezinezko”. Hitz batean: arriskatu. Hori zen mezua. “Ez duenak arriskatzen ez du irabazteko aukerarik” dio esapideak, eta Madariaga izan genuen Donostian irabazte horren adibide. Bertan egon ziren guztiei argi geratu zitzaien: Xabier Madariaga Paristik datorren kazetaritzako artista bat da.\nOreka Komunikazioak egindako elkarrizketa hurrengo bi bideotan ikusgai: lehenengo zatia eta bigarrena.\nkomunikazioa, EiTB, ikasleak, Xabier Madariaga Iruzkin 1 Permalink\n← “Idatziz komunikatu” bai, baina ondo?\nEl profesor Christoph Sauer de la Universidad de Groningen impartirá una clase para los alumnos de comunicación →\n(ES) @XMadariagal: “Nos pagan por oír, ver y contar, ¿qué más se puede pedir?”\nOne comment on “Xabier Madariaga, telebistako pantailatik Donostiako Deustuko ikasleengana”\nPingback: Xabier Madariaga, irakasle lanetan Deustuko Unibertsitatean ‹ Estudios en Comunicación


1. FC Köln - Wikipedia, entziklopedia askea.\nDie Geißböcke (ahuntzak)\nDinamoren aurkako partida.\n1. FC Köln (izen osoa 1. Fußball-Club Köln 01/07 e. V.) Alemaniako futbol taldea da, Kolonia hirikoa. Bundesligako etxeko partidak RheinEnergieStadion estadioan jokatu ohi ditu.\n1948ko otsailaren 13an, sortu zen Kölner Ballspiel-Club 1901 eta SpVgg Sülz 07 futbol taldeak elkartzean. Eskualdeko liga hainbatetan irabazi zuen, eta Alemaniako txapelketa ere bai 1962an. 1963/19664 denboraldian jokaturiko Bundesligaren lehen edizioan, txapeldun izan zen. Urterik onena 1978an bizi izan zuen, bere bigarren liga eta hirugarren kopa irabazi baitzituen. 1986an, UEFA Kopako finalista izan zen.\nAzken urteetan lehen mailaren eta bigarren mailaren artean ibili denez, "yo-yo taldea" ezizena eman zaio. 2012an 17. bukatu zuen, eta bigarren mailara jaitsi zen. 2014an itzuli zen goren mailara.\nAlemanian: 7[aldatu | aldatu iturburu kodea]\nBundesliga (3): 1962, 1964, 1978\nKopa (4): 1968, 1977, 1978, 1983\nFC Köln-ek kanporaketa bakarra jokatu du euskal taldeen aurka:\n1988-89 UEFA Kopa Final zortzirenak Real Sociedad\nOrriaren azken aldaketa: 15 maiatza 2022, 00:15.


"Tantaka" webseriea Kanaldude herri telebistan — Gaztezulo\n"Tantaka" webseriea Kanaldude herri telebistan\n"Tantaka" webseriea Kanaldude herri telebistan Telesailaren lehen lau atalak Kanalduden zabalduko dira otsailaren 11tik aurrera, gaueko 20:00tan. https://www.gaztezulo.eus/albisteak/tantaka-webseriea-kanaldude-herri-telebistan https://www.gaztezulo.eus/albisteak/tantaka-webseriea-kanaldude-herri-telebistan/@@download/image/Captura de pantalla 2020-02-06 a la(s) 09.46.52.png\nTelesailaren lehen lau atalak Kanalduden zabalduko dira otsailaren 11tik aurrera, gaueko 20:00tan.\nTantaka telesailak 10 minutuko 8 atal izango ditu eta umore gazi-gozoarekin, gure gaztaroko nortasuna elikatu duten baloreak nola heldu izatean traizionatzek ahal ditugun hausnartzen du modu satirikoan.\nUmore gazi-gozoa duen serie parte-hartzaile honen atzean, Idoia Rodriguez Mondragon (Etats de crises liburuaren idazlea, Napardeath filman partehartzaile) eta Joana Parot autore eta errealizatzaile lapurtarrak ditugu. Elkarrekin, Zinegin festibaleko Kliklap lehiaketan 2 aldiz saristatuak izan dira eta Euskal Harriaren ABDak proiektuan parte hartu zuten.\nMusika munduko lagunekin, familaren laguntzarekin eta aktore konfirmatuekin grabatu dute Tantaka telesaila. Teknikoki Kanaldudek lagundurik, webseriea osoki Lapurdin filmatua izan da eta post-produkzioa Donostia eta Bidarrai artean gauzau da Txintxua Films, Tabakalerako 2deo Laborategia eta Kanaldudeko estudioen artean.\n2019ko abuztutik aurrera, Kanaldude telebista abentura honetan lotu zen hedatzaile gisa, baina baita ere irudigintza eta fikzio ekoizpen esperientzia ekarriz. Eskarmentu handiko Laurent Dufreche (Handia, Aupa Etxebeste, La trinchera infinita, Bertsolari), 2019ko Goya saridunak, hartu du beregain webserie honen edizioa eta Kanaldude lan taldeko Iban Rusiñolek (The Sparteens, Bost litro, Skunk) proiektuaren ekoizpena eta gauzatze teknikoa. Trailerra hemen.\nWebserie hau 10 minutuko 8 atalez osatua da eta bi denboraldi izango ditu. Lehen lau atalak otsailean hedatuko dira eta azken lauak maiatzean:\nOtsailak 11, 20:00 : Lehen atala\nOtsailak 12, 20:00 : Bigarren atala\nOtsailak 13, 20:00 : Hirugarren atala\nOtsailak 14, 20:00 : Laugarren atala